Τα πάντα για Olympus - Digital Life!\nH Olympus λανσάρει την πιο ανθεκτική action cam... ever!\nby Πέτρος Κυπραίος Η GoPro ήταν εκείνη που σίγουρα καθιέρωσε πρώτη το είδος των action cams, καθώς οι μικροσκοπικές διαστάσεις σε συνδυασμό με τις εξελιγμένες δυνατότητες και το όμορφο design καθιστούν τις συγκεκριμένες κάμερες «must» για τους λάτρεις των extreme sports και της περιπέτειας. Ωστόσο, και άλλες εταιρείες θέλουν να παίξουν στο στίβο των action cams και μία […] 24 Μαΐου 2016 at 03:42 μμ\nOlympus PEN E-PL7. Νέα camera με ρετρό design και selfie δυνατότητες!\nby Πέτρος Κυπραίος Η Olympus ανακοίνωσε πρόσφατα την PEN E-PL7 μία ψηφιακή φωτογραφική μηχανή mirrorless τεχνολογίας, η οποία διακρίνεται για τον ρετρό σχεδιασμό της, αλλά και από το γεγονός ότι δίνει έμφαση στις selfie φωτογραφίες μέσω της περιστρεφόμενης LCD οθόνης 3 ιντσών που διαθέτει. Συγκεκριμένα με το που ο χρήστης στρέψει την οθόνη, τότε αυτομάτως η κάμερα γυρίζει […] 28 Αυγούστου 2014 at 01:25 μμ\nΜία οθόνη για τα... γυαλιά σας από την Olympus\nby Christine Kitsati Μία εβδομάδα μετά τη θεαματική επίδειξη του "Project Glass" στο Google I/O, η ιαπωνική Olympus καταθέτει τη δική της πρόταση στην κατηγορία του wearable computing, με την ανακοίνωση ενός prototype μοντέλου οθόνης, που μπορεί να προσαρτηθεί στα γυαλιά σας. Η οθόνη προσφέρει συνδεσιμότητα μέσω Bluetooth με smartphones και χρησιμοποιεί την οπτική τεχνολογία της ίδιας της […] 5 Ιουλίου 2012 at 03:11 μμ\nby Άγγελος Σφακιανάκης Αν υπάρχει μια εταιρία ειδική για die-hard φωτογραφικές αυτή είναι η Olympus TG-1iHS. Το τελευταίο της δημιούργημα αντέχει σε πίεση μέχρι 100 κιλά, μπορεί να βυθιστεί, κάτω από την επιφάνεια της θάλασσας σε βάθος μέχρι και 12 μέτρα, ενώ το μεταλλικό περίβλημα αντέχει ακόμη και αν την ρίξεις βίαια από ψηλά. Όσο για το πρακτικό κομμάτι του […] 16 Ιουνίου 2012 at 12:12 μμ\nby dlife [Δελτίο Τύπου] Η Olympus Europa GmbH ανακοινώνει τη συνεργασία της με την Intersys, όσον αφορά τη διάθεση των προϊόντων της στην ελληνική αγορά. Η Intersys θα είναι υπεύθυνη για τη διάθεση, το σέρβις και την προώθηση των καταναλωτικών προϊόντων απεικόνισης: ψηφιακές φωτογραφικές μηχανές, αξεσουάρ και κιάλια. «Με την εξαιρετική εμπειρία της Intersys στη διάθεση ηλεκτρονικών […] 27 Απριλίου 2012 at 11:48 πμ\nΝέα Olympus SP-810UZ Ultra Zoom: Κάνε Zoom στην απόλυτη ελευθερία\nby Elpiniki Lyberis Η νέα πρόταση της Olympus στις φωτογραφικές μηχανές της σειράς Traveler, ήρθε για να μας πάρει τα μυαλά. Μικρή, κομψή, πανέμορφη, έχει να περηφανεύεται για πολλά άλλα πράγματα εκτός από τον όμορφο σχεδιασμό. Η δυνατότητα που έχετε να κάνετε λήψη βίντεο σε High Definition, χωρίς καμία θαμπάδα, ή να μπορείτε να κρατάτε τα πρόσωπα εστιασμένα […] 23 Αυγούστου 2011 at 02:40 μμ\nΗ διαφήμιση της Olympus που "τη λέει" στην κάμερα του κινητού σου!\nby Christine Kitsati Η Olympus στην Αυστραλία βρήκε έναν πρωτότυπο τρόπο να... υπενθυμίσει τις δυνατότητες (ή και την υπεροχή αν θέλετε) μίας ψηφιακής φωτογραφικής σε σχέση με ένα... κινητό τηλέφωνο (στον τομέα της φωτογραφίας πάντα). Ένα διαφημιστικό που εντόπισε ένας φωτογράφος πάνω σε ένα... πεζοδρόμιο στο Σίδνεϋ αναφέρει κατά λέξη: “If your camera also sends text messages, that […] 15 Ιουλίου 2011 at 11:13 πμ\nΜην πάρετε ψηφιακή πριν δείτε τις νέες Pen\nby Άγγελος Σφακιανάκης Ήμασταν και εμείς εκεί (και θα παραμείνουμε για μερικές ημέρες ακόμη) στη Βιέννη, εκεί δηλαδή που έγινε η ευρωπαική παρουσίαση των νέων Olympus Pen. Οι φήμες που είχαν διαρρεύσει νωρίτερα αφορούσαν μόνο σε ένα μοντέλο, δηλαδή στην E-P3, αλλά για καλή μας τύχη μας έδειξαν δυο ακόμη, E-PL3 (ήτοι Pen Lite 3) και Pen mini. […] 30 Ιουνίου 2011 at 04:28 μμ\nOlympus TOUGH TG-810: Αντέχει έως και... 100 κιλά!\nby Christine Kitsati Μια νέα πρόταση από την Olympus που θα σε συνοδεύσει ακόμη και στην πιο extreme δραστηριότητα. Χτυπήματα, νερά, πάγος... κάθε συνθήκη είναι κατάλληλη για την touch-enough πρόταση της Olympus, που είναι η πρώτη στον κόσμο που μπορεί να αντέξει έως και 100 κιλά πάνω της. Έχει κάμερα με ανάλυση 14MPixels, 5x optical zoom, διπλό σταθεροποιητή […] 2 Μαρτίου 2011 at 03:55 μμ\nCarl Zeiss & Micro Four Thirds Revolution\nby Sophia Ioannou H κολοσσιαία εταιρεία φακών Carl Zeiss από σήμερα και στο εξής θα κατασκευάζει φακούς για τα μοντέλα των Olympus και Panasonic. 7 Φεβρουαρίου 2011 at 01:44 μμ


Τεστ ταχείας ανίχνευσης στο οπλοστάσιο του ΕΟΔΥ - e-ptolemeos.gr\nΤεστ ταχείας ανίχνευσης στο οπλοστάσιο του ΕΟΔΥ\n21 Σεπτεμβρίου 2020, 8:09 πμ\nΟι εξεταστές του ΕΟΔΥ στον καταυλισμό του Καρά Τεπέ στη Λέσβο εξεπλάγησαν ευχάριστα, καθώς το νέο τεστ αντιγόνου (δωρεά του εφοπλιστή κ. Θανάση Μαρτίνου) στην ελληνική κυβέρνηση διευκόλυνε κατά πολύ το έργο τους. Τα αποτελέσματα μπορούν να βγουν σε 15-20 λεπτά από τη λήψη του δείγματος (από τη μύτη ή τον φάρυγγα), ενώ δεν απαιτείται εξειδικευμένο προσωπικό ούτε και ειδικός εξοπλισμός. Το δείγμα μαζί με την επεξεργασία και τη μεταφορά του στοιχίζει το 1/8 του μοριακού τεστ και το 50% του «τεστ pool» τα οποία χρησιμοποιούν τα στελέχη του ΕΟΔΥ και της Πολιτικής Προστασίας στις πύλες εισόδου της χώρας. Ολα τα δείγματα στη Λέσβο επιβεβαιώθηκαν με μοριακό τεστ για να αποδειχθεί η ακρίβειά τους. Ο υπεύθυνος του ΕΟΔΥ στο νησί κ. Σπύρος Σαπουνάς και η ηγεσία του στην Αθήνα –ο κ. Παναγιώτης Αρκουμανέας– είναι ιδιαίτερα ικανοποιημένοι.\nΣτην πλειονότητα των εξετάσεων για COVID-19 που γίνονται ανά τον κόσμο αυτήν τη στιγμή χρησιμοποιείται τεχνολογία αλυσιδωτής αντίδρασης πολυμεράσης (PCR). Αυτές οι εξετάσεις ανιχνεύουν ασθένειες αναζητώντας ίχνη του γενετικού υλικού του ιού σε ένα δείγμα που συλλέγεται κυρίως μέσω ενός επιχρίσματος από τη μύτη ή το στόμα. Τα Κέντρα Ελέγχου και Πρόληψης Νοσημάτων (CDC) θεωρούν τις εξετάσεις PCR την «κορωνίδα» των εξετάσεων COVID-19 αλλά, όπως και όλες οι εξετάσεις, δεν είναι τέλειες.\nΨευδώς αρνητικά μπορεί να καταγραφούν εάν οι επαγγελματίες της υγείας δεν συλλέξουν καλό δείγμα. Η χρονική στιγμή της εξέτασης παίζει ρόλο. Οι λοιμώξεις μπορεί να μην ανιχνευθούν εάν η εξέταση γίνει πολύ σύντομα μετά την έκθεση ή αρκετά αργότερα. Μερικές φορές, ο ιός εξακολουθεί να υπάρχει στο σώμα και να δώσει θετικό αποτέλεσμα σε κάποιον, χωρίς να είναι ενεργά άρρωστος, καταγράφοντας υπολείμματά του. Η εξέταση περίπου πέντε ημέρες μετά μια πιθανή έκθεση φαίνεται να είναι το κρίσιμο σημείο.\nΜία εξέταση PCR και η ανάγνωση των αποτελεσμάτων της απαιτούν ειδικό εξοπλισμό και αντιδραστήρια, που βρίσκονται σε σχετική έλλειψη λόγω της αυξημένης παγκόσμιας ζήτησης. Χρειάζεται εξειδικευμένο προσωπικό αλλά και εξειδικευμένο εργαστήριο με ενισχυμένες προφυλάξεις βιοασφάλειας.\nΟ χρόνος για την έκδοση αποτελέσματος εξαρτάται από πολλούς παράγοντες. Συνήθως είναι σε 3-8 ώρες από την παραλαβή των δειγμάτων από το εργαστήριο, αλλά πολλές φορές μπορεί να φτάσει τις 14-24 ώρες. Το καλοκαίρι μετά τις εξετάσεις στις πύλες εισόδου χρειάστηκαν μέχρι και τρία 24ωρα για την εξαγωγή και κοινοποίηση των αποτελεσμάτων.\nΣε αντίθεση με τις μοριακές εξετάσεις, οι εξετάσεις αντιγόνων αναζητούν πρωτεΐνες που ζουν στην επιφάνεια του ιού. Εάν το αποτέλεσμα είναι αρνητικό, αλλά αν υπάρχουν ύποπτα συμπτώματα χρειάζεται μοριακό τεστ για επιβεβαίωση. Το δείγμα είναι ίδιο όπως και στις μοριακές εξετάσεις, συνήθως ρινοφαρυγγικό επίχρισμα.\nΟι ταχείες εξετάσεις αντιγόνου είναι σχετικά φθηνές και μπορούν να χρησιμοποιηθούν στο σημείο ενδιαφέροντος, αλλά χρειάζεται να επιλέγονται με μεγάλη προσοχή βάσει των τεχνικών χαρακτηριστικών τους. Η ευαισθησία να είναι ανώτερη του 90% και η ειδικότητα ανώτερη του 99% (η ευαισθησία και η ειδικότητα ως προς τον συγκεκριμένο ιό είναι τα δύο σημαντικά τεχνικά χαρακτηριστικά κάθε τέτοιας εξέτασης).\nΑντίθετα με τις μοριακές εξετάσεις δεν χρειάζεται εξειδικευμένο προσωπικό ούτε και εξειδικευμένο εργαστήριο, ούτε ενισχυμένες προφυλάξεις βιοασφάλειας όπως π.χ. τα τεστ μοριακού ελέγχου (PCR).ADVERTISING\nΓέφυρα Ζωής: Αιμοδοσία με την Περιφέρεια Δ. Μακεδονίας την Τετάρτη 23 Σεπτεμβρίου


Ναταλία Γερμανού: Επιστρέφει στον ΑΝΤ1; - Tlife.gr\n14.01.2015 | 22:00\nΝαταλία Γερμανού: Επιστρέφει στον ΑΝΤ1;\nΟπως ο δολοφόνος επιστρέφει στο τόπο του... εγκλήματος, έτσι και η Ναταλία Γερμανού επιστρέφει στον τόπο του τηλεοπτικού εγκλήματος, τουτέστιν; Στον ΑΝΤ1! Ναι, ναι, μετά το βελούδινο διαζύγιό της με το κανάλι του Αμαρουσίου η γνωστή παρουσιάστρια βρίσκεται και πάλι σε κατάσταση... φλερτ με τους ιθύνοντες του καναλιού.\nΤι; Αν αποχωρεί από το "Ε΅"; Οχι, καλέ μην πάει ο νου σου στο κακό και στο πονηρό, απλά το Ναταλάκι είπε να πεταχτεί και να κάνει μία φιλική επίσκεψη στους Αντεννικούς, αποδεικνύοντας μεταξύ άλλων πως οι σχέσεις με το συγκεκριμένο κανάλι και με τους ανθρώπους του εξακολουθούν να είναι φιλικές.\nΗ Ναταλία Γερμανού ,λοιπόν, αυτές τις ημέρες σε καθημερινή βάση περνά την πόρτα του ΑΝΤ1, γιατί δέχτηκε την πρόταση-πρόσκληση του καναλιού, την Κυριακή το βράδυ στο μεγάλο ημιτελικό του "Dancing with the stars 5", να κάνει μία εντυπωσιακή, χορευτική εμφάνιση. Με άλλα λόγια; Ναι, θα δούμε την Ναταλία όπως δεν την έχουμε ξανά δει.\nΗ Ναταλία Γερμανού ,λοιπόν, ξανάρχεται στον ΑΝΤ1, γι ΄αυτό και από χθες μέσα από τη συχνότητα του καναλιού, βλέπουμε να παίζει ένα σύντομο teaser - τρέιλερ με τη παρουσιάστρια καθισμένη οκλαδόν, να μας λέει :\n«Εγώ θα χορεύω εδώ. Και εκείνοι που θα κάθονται εκεί δεν θα έχουν καμία άλλη επιλογή παρά να μου βάλουν 10»!\nΠιο συγκεκριμένα δε, θα τη δούμε να χορεύει σε ρόλο guest σε μια ομαδική χορογραφία της Γκαλένα Βελίκοβα όπου όπως έγινε και με την Φαίη Σκορδά, εκείνη θα είναι το κεντρικό πρόσωπο και θα πλαισιώνεται από χορεύτριες.\nΚατά τα άλλα; Εννοείται πως η Σαββατιάτικη εκπομπή της στο "Ε" είναι ήδη έτοιμη, μιας και δεν πρέπει με τίποτα να χάσουμε το ραντεβού μας μαζί της αυτή την εβδομάδα!\nΓιώργος Πολυχρονίου, Έφη Πίκουλα και Λίτσα Γιαγκούση μιλούν και εξομολογούνται στη Ναταλία μερικά από τα τόσα που έχουν ζήσει στις πολύχρονες καριέρες τους. Ο Γιώργος Πολυχρονίου εξηγεί γιατί του έχουν δώσει τον χαρακτηρισμό «πολυεργαλείο»! Παρουσιαστής μερικών από τα πιο επιτυχημένα παιχνίδια στην τηλεόραση, μιλάει για τα χρόνια του Τροχού της Τύχης και της Mega Banca και εξηγεί πώς ανακάλυψε τον Αντώνη Ρέμο.\nΗ Έφη Πίκουλα μας μεταφέρει στην εποχή των ταινιών του Γιάννη Δαλιανίδη, στα πλατό της ‘Λάμψης’ του Νίκου Φώσκολου και θυμάται στιγμές με την Αλίκη Βουγιουκλάκη. Τέλος, η Λίτσα Γιαγκούση αναφέρεται για πρώτη φορά στους λόγους που την ‘’ανάγκασαν’’ να ελαττώσει τις εμφανίσεις της στις πίστες ενώ τραγουδάει live τις μεγαλύτερες επιτυχίες της.\n‘’Μη χανόμαστε’’ το Σάββατο 17.1 στις 23.00 με τη Ναταλία Γερμανού στο E TV.


Ανάλυση: Άξιος της μοίρας του... (BINTEO)\nΠαρ, 20/09/2019 - 08:01\nΤραγική κατάληξη είχε η πρεμιέρα του ΑΠΟΕΛ στους ομίλους του Europa League κόντρα στη Ντουντελάνζ καθώς οι πρωταθλητές Κύπρου ηττήθηκαν με 4-3 εντός έδρας από την ομάδα του Λουξεμβούργου.\nΟ Τόμας Ντολ στο πρώτο ημίχρονο αποφάσισε όπως ξεκινήσει την αναμέτρηση 3-5-2 και ουσιαστικά «πέταξε» 45 λεπτά στα σκουπίδια αφού οι ποδοσφαιριστές του δεν κατάφεραν να αποδώσουν τα αναμενόμενα. Εύκολα λάθη, χάσιμο της μπάλας χωρίς πίεση και ανύπαρκτα άκρα ήταν η εικόνα του ΑΠΟΕΛ στο πρώτο ημίχρονο της αναμέτρησης.\nΟ ΑΠΟΕΛ είδε και έπαθε να... ξεφορτωθεί τον Πάολο Τραμετζάνι και ο Γερμανός αποφάσισε ξαφνικά να θυμίσει τον Ιταλό πρώην προπονητή της ομάδας σε ένα κρίσιμο παιχνίδι. Στο δεύτερο μέρος πέρασε στην αναμέτρηση ο Τάμαρι (που κανένας δεν κατάλαβε γιατί έμεινε στον πάγκο) και άλλαξε σχηματισμό μετατρέποντας το 3-5-2 σε 4-2-3-1. Η ομάδα μπορεί να δέχθηκε το 2-0 όμως έκανε επική ανατροπή μέσα σε 4 λεπτά.\nΕκεί που όλοι νόμιζαν πως το παιχνίδι «έγερνε» προς τον ΑΠΟΕΛ ήρθαν δύο «φτηνά» γκολ για τους φιλοξενούμενους που μετέτρεψαν την πρεμιέρα σε... εφιάλτη.\nΜακριά από τον καλό του εαυτό έμεινε και ο Νικόλας Ιωάννου ο οποίος έκανε τραγικό λάθος το οποίο έδωσε την ευκαιρία στη Ντούντελανζ να κάνει το 2-0. Πέραν από τον Νικόλα όμως κακή ήταν όλη αμυντική γραμμή της ομάδας του ΑΠΟΕΛ αφού «έμπαζε» από παντού.\nΟ κόσμος μετά τη λήξη του πρώτου ημιχρόνου «έβραζε» και ζητούσε επιτακτικά την αλλαγή του συστήματος. Το 3-2 για τους πρωταθλητές έκανε το ΓΣΠ «καμίνι» αλλά όχι για πολύ αφού η ισοφάριση έφερε νευρικότητα, τόσο στον αγωνιστικό χώρο όσο και στις κερκίδες. Το 4-3 δεν έφερε αποδοκιμασίες αλλά τεράστια απογοήτευση στις τάξεις της ομάδας και του κόσμου.\nΠέρα από την ήττα ο ΑΠΟΕΛ «έχασε» και τον Γκέντσογλου. Ο Ελλαδίτης ανασταλτικός μέσος ένιωσε ενοχλήσεις στον αστράγαλο και αποχώρησε χωλαίνοντας από το ΓΣΠ. Πάντως ο ίδιος όταν αποχώρησε από το γήπεδο της πρωτεύουσας εξέφρασε την αισιοδοξία του πως δεν είναι κάτι ανησυχητικό.\nΠλέον ο ΑΠΟΕΛ είναι άξιος της μοίρας του αφού η πρόκριση στην επόμενη φάση έχει γίνει... Γολγοθάς. Χρειάζονται μεγάλα αποτελέσματα κόντρα στις Καραμπάχ αλλά και Σεβίλλη αν θέλουν οι πρωταθλητές να «φορέσουν» το Ευρωπαϊκό τους κουστούμι και μετά τα Χριστούγεννα.


Ολυμπιακός – ΠΑΣ Γιάννινα (19:30): Να βγει από τη δύσκολη κατάσταση θέλει ο Ολυμπιακός που έχει μπει στο 2022 με τρία ματς, αγνοώντας τη νίκη, σε πρωτάθλημα και Κύπελλο Ελλάδας. Οι «ερυθρόλευκοι» δεν απειλούνται ιδιαίτερα καθώς είναι στο +9 από τον ΠΑΟΚ και στο +10 από την ΑΕΚ. Την ερχόμενη εβδομάδα, όμως, πάνε στην Τούμπα, μεσοβδόμαδα έχουν τη ρεβάνς της ήττας τους με 2-1 στο Αγρίνιο από τον Παναιτωλικό, δοκιμασίες αρκετές. Το τελευταίο που θέλουν έτσι, είναι να δοκιμαστούν και άλλο σήμερα, κόντρα στον ΠΑΣ Γιάννινα που έχει εξαιρετική εικόνα στο πρωτάθλημα.\nΤο καλό για τον Πέδρο Μαρτίνς είναι πως δεν έχει ιδιαίτερα προβλήματα. Κρούσματα δεν υπάρχουν αυτή τη φορά, απουσιάζουν έτσι οι παίκτες που είναι στο Κόπα Άφρικα, συν τον τραυματία Μπουχαλάκη που θα χάσει ένα ακόμη ματς. Κόντρα στις προβλέψεις πολλών, θα ρισκάρω για το σημερινό ματς στο Καραϊσκάκη. Έτσι, πιστεύω πως οι «ερυθρόλευκοι» θα μπουν δυνατά στο ματς, θέλουν να βγάλουν αντίδραση και έτσι το γκολ νωρίς, ως το 28ο λεπτό, πληρώνει με 1.85 (Stoiximan).\nΟλυμπιακός – ΠΑΣ Γιάννινα (19:30): Η δεύτερη επιλογή από το Καραϊσκάκη όπου το κρύο θα είναι για τα καλά τσουχτερό, έχει αποτέλεσμα και συνδυασμό γκολ. Ο «1» με under 3,5 γκολ είναι στο 1.83 (Stoiximan) και εφικτό, από το να πας στον «1» που δίνει 1.23 μόλις. Οι πιο ρισκαδόροι, μπορείτε να πάτε και στον «1» και under 2,5 γκολ, στο 2.92 (Stoiximan) παρακαλώ!\nΚλείνουμε τις επιλογές μας, με ένα combo. Νίκη του Ολυμπιακού, τουλάχιστον ένα γκολ στο πρώτο ημίχρονο και over 3,5 κόρνερ σε αυτό το διάστημα, πληρώνει με απόδοση 2.50 (Stoiximan). Σε ματς που μια απλή νίκη πληρώνει ελάχιστα, νομίζω πως πρέπει να επιλέγουμε έξυπνα, με στόχο το καλύτερο δυνατό ταμείο. Και όταν το ποντάρισμά σου πάει δυόμιση φορές πάνω, δεν θα πω «όχι». Κάθε άλλο μάλιστα.\nΣυνεχόμενα ταμεία στο Αυστραλιανό Οπεν 2022. Δες εδώ περισσότερα!\nΜίλαν – Γιουβέντους (21:45): Υπέστη ήττα – σοκ με 1-2 από την Σπέτσια εντός έδρας την περασμένη αγωνιστική και είδε την Ίντερ να πάει την διαφορά στους 2 βαθμούς. Βέβαια τα έκανε μπάχαλο ο ρέφερι της αναμέτρησης στο φινάλε και έχει δίκαια τρομερά παράπονα. Προηγήθηκε στις καθυστερήσεις του πρώτου ημιχρόνου με τον Λεάο και όλα έδειχναν να παίρνουν τον δρόμο τους. Δεν πήγαν όπως ήθελε τα πράγματα στο δεύτερο μέρος όμως και δέχθηκε την ισοφάριση στο 64′. Η άμυνα της για άλλη μια φορά είχε τρομερά προβλήματα. Πίεσε ασφυκτικά για το γκολ της νίκης, είχε ευκαιρίες και στις καθυστερήσεις έγινε η φάση που ξεσήκωσε θύελλα αντιδράσεων. Σκόραρε, αλλά ο διαιτητής χωρίς λόγο δεν άφησε το πλεονέκτημα και σφύριξε φάουλ χωρίς λόγο. Έτσι το γκολ δεν μπορούσε να μετρήσει. Σαν να μην έφτανε αυτό, έχασε την ψυχραιμία της και στην τελευταία φάση του αγώνα ήρθε η ανατροπή για το 1-2. Φυσικά άπαντες έχουν παράπονα και ο διαιτητής τιμωρήθηκε μετά τα όσα έκανε. Σταθερές οι απουσίες της.\nΜίλαν – Γιουβέντους (21:45): Έχει βρει ρυθμό για τα καλά η Γιουβέντους και μεσοβδόμαδα επικράτησε της Σαμπντόρια με 4-1 για το κύπελλο. Δεν συνάντησε ιδιαίτερα προβλήματα, άνοιξε το σκορ στο 25′ και όλα τα υπόλοιπα γκολ μπήκαν στο δεύτερο μέρος. Στο πρωτάθλημα επικράτησε σχετικά εύκολα της Ουντινέζε εντός έδρας με 2-0 και είναι στο -1 από την 4αδα. Είναι στην καλύτερη της φάση μέσα στη σεζόν και πάει στο ντέρμπι με την Μίλαν με ψυχολογία στο φουλ.\nΤελευταία έχει βρει ρυθμό και στην επίθεση, όπου σκοράρει άνετα και ήταν το μεγαλύτερο της πρόβλημα από την αρχή της σεζόν. Σταθερές οι απουσίες, με τους Μπονούτσι, Κιέσα και Κιάερ να είναι εκτός δράσης.\nΜίλαν – Γιουβέντους (21:45): Η Μίλαν έρχεται από ήττα σοκ και θέλει να αντιδράσει για να μην αφήσει την Ίντερ να ξεφύγει. Έχει πολλά θέματα στην άμυνα όμως και δέχεται εύκολα γκολ. Η Γιούβε είναι στην καλύτερη της φάση και θέλει να μπει στην 4αδα. Πάμε στοίχημα με το Over 2.5 σε απόδοση 1.90 (Pamestoixima).\nto10.gr - 11/05/2022 15:19\nΜουρίνιο: «Πλέον κάνω πλάκα με την πρόκριση στον τελικό και την απόλυση» (vid)\nΟ Ζοσέ Μουρίνιο αποκάλυψε σε συνέντευξη πως πλέον κάνει χιούμορ με το γεγονός πως απολύθηκε πριν παίξει σε τελικό διοργάνωσης όταν βρισκόταν στην Τότεναμ.\nto10.gr - 11/05/2022 01:23\nΟ προπονητής της Μίλαν Στέφανο Πιόλι στις δηλώσεις του μετά το παιχνίδι με την Βερόνα δεν έκρυψε τον ενθουσιασμό του για τη νίκη που φέρνει τους «ροσονέρι» ακόμα πιο κοντά στον τίτλο.\nto10.gr - 09/05/2022 16:04\nΚοινοποίηση: Με combo στο «Καραϊσκάκη» και γκολ στο «Σαν Σίρο»!


Υιοθετήστε ένα Γκαργκόιλ και βοηθήστε στην ανοικοδόμηση της Παναγίας των Παρισίων - Good News | News 24/7\nnews247 01 Μαΐου 2021 13:16\nΑφότου μέρος του Καθεδρικού Ναού της Παναγίας των Παρισίων καταστράφηκε μια πυρκαγιά το 2019, πολλά από τα διάσημα αγάλματα και πίνακες του καταστράφηκαν. Τώρα, χάρη σε μια νέα προσπάθεια crowdfunding από το Friends of Notre-Dame de Paris, άνθρωποι από όλο τον κόσμο καλούνται να «υιοθετήσουν» το αγαπημένο τους Γκαργκόιλ και να βοηθήσουν στην αποκατάστασή του.\nΈνα gargoyle της Notre Dame "κοιτάζει" το Παρίσι, Δεκέμβριος 1966 ASSOCIATED PRESS\nΑγάλματα gargoyles στην Notre Dame, 17 Απριλίου 2019 AP\nΤα Γκαργκόιλείναιδιακοσμητικά αγαλματίδια που παρουσιάζουν τερατώδη μικρά πλάσματα και βρίσκονται στις στέγες γοτθικών κτιρίων και κάστρων, όπως και στην Παναγία των Παρισίων.\nΑποκατάσταση της Notre Dame, 29 Απριλίου 2019 AP\nΑκόμα και οι δαίμονες χρειάζονται αγάπη. «Η αγάπη είναι σαν δέντρο», έγραψε ο Victor Hugo στο κλασικό του "Η Παναγία των Παρισίων". «Βάζει τις ρίζες του βαθιά σε ολόκληρη την ύπαρξή μας, και συχνά συνεχίζει να βγάζει πράσινα φύλλα πάνω από μια ραγισμένη καρδιά».\nΈνα άγαλμα gargoyle στην Notre Dame, Παρίσι, 9 Μαρτίου 2020 AP\nΜια γκαλερί φωτογραφιών καταγράφει το "απόθεμα τέχνης" της Notre Dame και σημειώνει την πρόοδο των στόχων συγκέντρωσης χρημάτων κάθε μεμονωμένου κομματιού. Σύμφωνα με τα στατιστικά στοιχεία της ιστοσελίδας, οι άνδρες άγιοι έχουν προχωρήσει σημαντικά, σε αντίθεση με τα αγάλματα - τερατάκια.\nΤι θα έκανε ο Κουασιμόδος;\nΔεδομένου ότι σύμφωνα με τον Hugo, «Οι άγιοι ήταν φίλοι του και τον ευλόγησαν. Τα τέρατα ήταν φίλοι του και τον παρακολουθούσαν», υποθέτουμε ότι ο πιο διάσημος κάτοικος της Νοτρ Νταμ θα χτυπούσε τις καμπάνες δυνατά και καθαρά, καλώντας βοήθεια για τους αγαπημένους του φίλους.


Επιστολή: Εγώ ειμί!\nΌμως δεν είναι πρώτη φορά που συναντάμε το «ΕΓΩ ΕΙΜΙ» μέσα στο λόγο του Θεού. Στο ίδιο κεφάλαιο, ο Χριστός το επαναλαμβάνει με την ίδια έννοια στο εδ.12 «...ΕΓΩ ΕΙΜΙ το φως του κόσμου».\nΣτο εδ.24, «...διότι εάν δεν πιστεύσητε ότι ΕΓΩ ΕΙΜΙ θέλετε αποθάνει εν ταις αμαρτίαις υμών».\nΣτα επόμενα κεφάλαια ο Κύριος συνέχισε το μεγάλο αυτό «ΕΓΩ ΕΙΜΙ» και λέει:\nΙωάν.ι:7 «...ΕΓΩ ΕΙΜΙ η θύρα των προβάτων».\nΙωάν.ι:11 «...ΕΓΩ ΕΙΜΙ ο ποιμήν ο καλός»\nΙωάν.ια:25 «…ΕΓΩ ΕΙΜΙ η ανάστασις και η ζωή...»\nΙωάν.ιγ:19 «Από του νυν σας λέγω τούτο πριν γείνη, διά να πιστεύσητε όταν γείνη, ότι ΕΓΩ ΕΙΜΙ»\nIωάν.ιδ:6 «...ΕΓΩ ΕΙΜΙ η οδός και η αλήθεια και η ζωή»\nΙωάν.ιε:1 «...ΕΓΩ ΕΙΜΙ η άμπελος η αληθινή...»\nΙωάν.ιη:5-6 «απεκρίθησαν προς αυτόν, Ιησούν τον Ναζωραίον. Λέγει προς αυτούς ο Ιησούς, ΕΓΩ ΕΙΜΙ . Ίστατο δε μετ' αυτών και ο Ιούδας ο παραδίδων αυτόν. Καθώς λοιπόν είπε προς αυτούς ότι ΕΓΩ ΕΙΜΙ, απεσύρθυσαν εις τα οπίσω και έ π ε σ α ν χ α μ α ί»\nΑποκ.α:8 «...ΕΓΩ ΕΙΜΙ το άλφα και το Ωμέγα»\nΑποκ.α:17 «ΕΓΩ ΕΙΜΙ ο πρώτος και ο έσχατος και ο ζων και έγινα νεκρός και ιδού είμαι ζων εις τους αιώνας των αιώνων»\nΑποκ.β:23 «ΕΓΩ ΕΙΜΙ ο ερευνών νεφρούς και καρδίας...»\nΑποκ.κβ:16 «...ΕΓΩ ΕΙΜΙ η ρίζα και το γένος του Δαυίδ»\nΌλα αυτά τα «ΕΓΩ ΕΙΜΙ» του Κυρίου μας, δεν ειπώθηκαν τυχαία, αλλά για να ταυτίσουμε το «ΕΓΩ ΕΙΜΙ» της Καινής Διαθήκης, με το μέγα «ΕΓΩ ΕΙΜΙ» της Παλαιάς Διαθήκης.\nΑυτό είναι το όνομα με το οποίο ο Θεός φανέρωσε τον Εαυτό Του στην Παλαιά Διαθήκη. Όταν ο Μωυσής ρώτησε τον Κύριο ποιο είναι το όνομά Του, Εκείνος του απάντησε: «ΕΧΓΙΕ ΑΣΕΡ ΕΧΓΙΕ» που σημαίνει: «Εγώ ειμί που Εγώ ειμί» ή όπως το μεταφράζει ο Νεόφυτος Βόμβας και οι Εβδομήκοντα «...ΕΓΩ ΕΙΜΙ Ο ΩΝ...» (Έξοδ.γ:14).\nΤο τρίτο πρόσωπο του ρήματος «ΧΑΓΟΥΑ», είναι «ΓΙΑΧΒΕ», το κατ’ εξοχήν όνομα του Θεού στην Παλαιά Διαθήκη, στο οποίο όταν προσθέσουμε το όνομα «ΑΥΣΗΣ» που σημαίνει «ΣΩΤΗΡ», έχουμε το σύνθετο όνομα «ΓΙΑΧΒΕ ΑΥΣΗΣ» του οποίου η σύντμηση είναι «ΙΗΣΟΥΣ».\nΤο όνομα Ιησούς, το έδωκε στο Γιό Του ο Πατέρας όπως ομολογεί ο Κύριος στο Ιωάν.ιζ:11 «...Πάτερ άγιε, τήρησον αυτούς εν τω ονόματι Σου, ώ δέδωκάς μοι ..».\nΟ Κύριος λοιπόν λέγοντας, «πριν γίνει ο Αβραάμ ΕΓΩ ΕΙΜΙ», δεν φανέρωνε τον ανύπαρκτο «θεό Υιό», αλλά τη μία και μοναδική θεότητα του Πατέρα Του και Πατέρα μας και Θεού Του και Θεού μας.\nΔεν βλέπουμε πουθενά μέσα στις σελίδες της Καινής Διαθήκης, οι μαθητές ή οι υπόλοιποι πιστοί να λατρεύουν κάποιο «θεό Υιό» που φανερώθηκε. Όλοι λάτρευαν τον Πατέρα Θεό στο πρόσωπο του Κυρίου Ιησού Χριστού.\n«..πριν γίνει ο Αβραάμ Εγώ ειμί». Τι εννοεί ο Κύριος με το «εγώ ειμί»; Λένε ότι εννοεί την προΰπαρξη Του σαν δεύτερο πρόσωπο της θεότητας. Όμως δεν είναι αυτό που θέλει να μας πει το «Εγώ ειμί».\nΒέβαια, η πράξη ή η ενέργεια του ρήματος «ειμί» είναι άχρονη και φυσικά αναφέρεται και στο παρελθόν, αλλά όχι μόνο σ' αυτό. Αναφέρεται και στο παρόν και στο μέλλον. Άρα, αν θέλουμε να αφήσουμε το εδάφιο να ερμηνεύσει τον εαυτό του, μας λέει ότι ο Χριστός ΗΤΑΝ, ΕΙΝΑΙ και ΘΑ ΕΙΝΑΙ. Εδώ είναι η αντίφαση.\nΣτην Φιλιπ.β:5-8, ισχυρίζονται ότι ο «θεός Υιός» άφησε τη δόξα Του και τη θεότητά Του και έγινε άνθρωπος. Ο Χριστός λοιπόν, συμφωνά με τα λεγόμενα τους, κάτω εδώ στη γη ήταν άνθρωπος και όχι «θεός Υιός», ούτε «θεός Λόγος».\nΠως όμως ο Χριστός μας λέει «Εγώ ειμί», τη στιγμή που εκείνη την ώρα, κατά τα λεγόμενα της θεωρίας της τριάδας, δεν είναι με την ιδιότητα του «θεού Υιού»; Πώς, αφού άφησε τα ουράνια παλάτια Του (όπως λένε) και την άρρητη δόξα Του και έγινε άνθρωπος λέει «Εγώ ειμί»;\nΑν είναι έτσι όπως λένε, ο Κύριος έπρεπε να πει, «πριν γίνει ο Αβραάμ εγώ ΗΜΟΥΝ» και όχι «πριν γίνει ο Αβραάμ ΕΓΩ ΕΙΜΙ». Αυτό σημαίνει ότι και εκείνη την ώρα που το έλεγε ήταν ο Ένας και Μόνος Θεός, ο Πατέρας. Αυτό άλλωστε μαρτύρησε και ο Ης.θ:6 για το παιδί που θα γεννιόταν ότι θα είναι ο ΑΒΙ ΑΔ, που σημαίνει «ΑΙΩΝΙΟΣ ΠΑΤΕΡΑΣ». Αυτό διακήρυξε τότε ο Κύριος μας, αυτό διακηρύττουμε και εμείς σήμερα.\nΜια πρόσθετη απόδειξη για το ότι το «ΕΓΩ ΕΙΜΙ» του Κυρίου μας, αναφέρεται στο «ΕΓΩ ΕΙΜΙ Ο ΩΝ» που είπε ο Θεός στο Μωυσή, βρίσκεται στην Αποκ.α:8 όπου λέει: «ΕΓΩ ΕΙΜΙ το Α και το Ω, αρχή και τέλος, λέγει Κύριος ο ΩN και ο ΗΝ και ο ΕΡΧΟΜΕΝΟΣ, ο ΠΑΝΤΟΚΡΑΤΩΡ».\nΒλέπουμε ότι ταυτίζεται ο Ιησούς με τον Ένα και μόνο Θεό που είναι ο Παντοκράτωρ, ο Πατέρας Θεός ο Οποίος κατοικεί πλήρως μέσα στον ένδοξο τώρα άνθρωπο Ιησού Χριστό και φανερώνεται σ' εμάς στο πρόσωπο Του.\nΑυτό ακριβώς περιγράφει και ο Παύλος στην προς Pωμ.θ:5 «των οποίων είναι οι πατέρες, και εκ των οποίων εγεννήθη ο ΧΡΙΣΤΟΣ ΤΟ ΚΑΤΑ ΣΑΡΚΑ Ο ΩΝ ΕΠΙ ΠΑΝΤΩΝ ΘΕΟΣ ΕΥΛΟΓΗΤΟΣ ΕΙΣ ΤΟΥΣ ΑΙΩΝΑΣ ΑΜΗΝ». Ο Χριστός λοιπόν σαν Θεός, δεν είναι κάποιο άλλο δεύτερο πρόσωπο της θεότητας, αλλά «Ο ΩΝ» με το οριστικό άρθρο «ο» που ορίζει τον ένα και μόνο υπάρχοντα στους αιώνες Θεό.


Προσοχή! Ποντίκια έφαγαν μαγειρική σόδα! Θα πάθετε σοκ όταν μάθετε τι συνέβη... - ΠΑΡΑΞΕΝΑ - Youweekly\nΠροσοχή! Ποντίκια έφαγαν μαγειρική σόδα! Θα πάθετε σοκ όταν μάθετε τι συνέβη...\nΠΑΡΑΞΕΝΑ 18.12.2019 12:17\nΠοντίκια έφαγαν μαγειρική σόδα και αν μάθετε τι συνέβη θα πάθετε σίγουρα σοκ! Οι ερευνητές εφιστούν την προσοχή σας!\nΣυγκεκριμένα, μια έρευνα αναφέρει πως η μαγειρική σόδα θα μπορούσε να χρησιμοποιηθεί στις αυτοάνοσες νόσους όπως η ρευματοειδής αρθρίτιδα.\nΣτην έρευνα δόθηκε νερό με μαγειρική σόδα σε ποντικούς για δυο εβδομάδες καθώς και σε ομάδα ελέγχου που αποτελείτο από υγιείς φοιτητές ιατρικής. Σε αυτό το διάστημα, τα μακροφάγα στους ποντικούς και στους φοιτητές άλλαξαν, από αυτά που προκαλούν φλεγμονή σε άλλα που τη μειώνουν.\nΤέλος, ξέρετε τι θα συμβεί αν ρίξετε μαγειρική σόδα στο παιχνίδι του σκύλου σας;


Όσα δε γνωρίζατε για τον Τζον Λένον - Daily-News.GR\n23 Δεκεμβρίου 2014, 09:52\tLifestyle 8 Προβολές\n1) Όταν ήταν μικρός συμμετείχε σε χορωδία και ήταν πρόσκοπος. Η επαναστατική μορφή της rock ‘n roll σκηνής είχε ξεκινήσει την «καριέρα» του ως τραγουδιστής σε μια εκκλησιαστική χορωδία, ενώ συμμετείχε και στην ομάδα προσκόπων 3rd Allerton Boy Scout.\n2) Ήταν ο τελευταίος από τα «σκαθάρια» που έμαθε να οδηγεί. Ο Τζον Λένον πήρε το δίπλωμα οδήγησης σε ηλικία 24 ετών, στις 15 Φεβρουαρίου του 1965. Ο ίδιος όμως ήταν πολύ κακός οδηγός και τελικά… παράτησε το «άθλημα» όταν το 1969 τράκαρε την Άστον Μάρτιν του κατά τη διάρκεια ενός ταξιδιού του στη Σκωτία με τη σύζυγό του, Γιόκο Όνο, το γιο τους και την κόρη της Γιόκο. Ο Λένον χρειάστηκε 17 ράμματα μετά το ατύχημα. Μετά από αυτό το περιστατικό μετακινούνταν πάντα με σοφέρ.\n3) Ήταν ο μοναδικός από τους Μπιτλς που δεν έγινε ποτέ «full-time» χορτοφάγος. Ο Τζορτζ Χάρισον ήταν το πρώτο «σκαθάρι» που έγινε χορτοφάγος, σύμφωνα με τις περισσότερες πηγές το 1965. Ο Πολ ΜακΚάρτνεϊ ακολούθησε μερικά χρόνια μετά, ενώ ο Ρίνγκο δεν έγινε χορτοφάγος τόσο για πνευματικούς λόγους, όπως ο Πολ και ο Τζορτζ, αλλά για λόγους υγείας. Ο Τζον Λένον «έπαιξε» με τη χορτοφαγία κατά τη διάρκεια της δεκαετίας του ’60, όμως πάντα κατέληγε να τρώει κρέας με κάποιο τρόπο.\n4) Μια φορά έδειρε σχεδόν μέχρι θανάτου έναν άνθρωπο. Φήμες ήθελαν το Τζον Λένον να είναι ομοφυλόφιλος την εποχή που οι Μπιτλς γνώρισαν τον disc jockey Bob Wooler. Ο Wooler ήταν πολύ στενός φίλος του συγκροτήματος και τους είχε παρουσιάσει στη σκηνή πάρα πολλές φορές. Το περιστατικό στο οποίο αναφερόμαστε –σημειώνει το δημοσίευμα- συνέβη στα 21α γενέθλια του Πολ, στις 18 Ιουνίου του 1963. Στο πάρτι αυτό ο Wooler έκανε πλάκα στον Τζον, λέγοντας με έντονο ύφος: «Έλα Τζον, πες μας τι πραγματικά συνέβη με σένα και τον Μπράιαν; Όλοι γνωρίζουν άλλωστε, οπότε πες μας». Ο Τζον είχε πιει ήδη πάρα πολύ εκείνο το βράδυ (άλλωστε είχε τη φήμη του βαρύ πότη). Σε έξαλλη κατάσταση, επιτέθηκε στον Wooler κλωτσώντας τον με μανία στα πλευρά, ενώ εκείνος ήταν πεσμένος στο πάτωμα. Ο ίδιος φέρεται να έχει δηλώσει, ότι σταμάτησε να τον χτυπά «επειδή συνειδητοποίησα ότι θα τον σκότωνα…». Ο Wooler μεταφέρθηκε στο νοσοκομείο, όπου διαπιστώθηκε ότι μεταξύ άλλων προβλημάτων, είχε και σπασμένα πλευρά.\n5) Ο Τζον Λένον μισούσε τη φωνή του και ζητούσε από τον παραγωγό των Μπιτλς, Τζορτζ Μάρτιν, να την «καλύψει» με κάποιο τρόπο.\n6) Ήταν απογοητευμένος από όλους τους δίσκους των Μπιτλς. Μιλώντας κατά τη διάρκεια ενός δείπνου με τον παραγωγό του, κάποια χρόνια μετά τη διάλυση του γκρουπ, ο Λένον αποκάλυψε στον Μάρτιν ότι ήθελε να επαναηχογραφήσει όλα τα τραγούδια τους.\n7) Του άρεσε πολύ να παίζει «Monopoly». Κουβαλούσε πάντα μαζί του μία στα ξενοδοχεία που διέμενε το συγκρότημα.\n8) Κάποιες φορές κοιμόταν σε… φέρετρο. Σύμφωνα με τον Άλαν Γουίλιαμς, έναν από τους πρώτους μάνατζερ του γκρουπ, στο Τζον Λένον άρεσε να κοιμάται σε ένα παλιό φέρετρο, που είχε ο ίδιος στο καφέ μπαρ που διατηρούσε «The Jacaranda».\n9) Όσο για τον καλύτερο στίχο που πίστευε ότι είχε γράψει ποτέ ο ίδιος… Όταν κάποτε ένας φίλος του τον ρώτησε ποιος ήταν ο καλύτερος στίχος που είχε γράψει ποτέ, ο Τζον Λένον απάντησε: «Αυτό είναι εύκολο. Το ‘All you need is love’».\nΕτικέτεςBeatles Μπιτλς Τζον Λένον\nΠροηγούμενος «Μακάρι να έρθει ο Μέσι στην Αγγλία»\nΕπόμενο Τσάβι: Θέλω να μείνω και του χρόνου


Κατανυκτικός αίνος, για τον Άγιο Σπυρίδωνα, στον ομώνυμο ναό του Παγκρατίου ! | Politikanet.gr\nΑΡΘΡΟΓΡΑΦΙΑ, ΑΥΤΟΔΙΟΙΚΗΣΗ, ΕΚΚΛΗΣΙΑ, ΕΛΛΑΔΑ, ΚΟΙΝΩΝΙΑ\nΣτιγμές άφατης ηθικής ευφορίας και βαθιάς κατάνυξης στο Παγκράτι σήμερα Τετάρτη 11 Δεκεμβρίου, για την εορτή του Επίσκοπου Τριμυθούντος, Αγίου Σπυρίδωνος, στον ομώνυμο περικαλλή ναού του Παγκρατίου. Σύσσωμος ο λαός του 2-ου Διαμερίσματος, αλλά και από άλλες περιοχές της πόλης, προσήλθε ευλαβικά στο πανέμορφο προάστιο της Αθήνας, που αναρριπίζει με την αρχοντιά και την μεγαλοπρέπειά του, τις χάρες και της ομορφιές της παλιάς Αθήνας, για να τιμήσει την μνήμη του ιερού Σπυρίδωνος και να αντλήσει από την ευλογία του, ακένωτές ηθικές δυνάμεις, απέναντι στις αντιξοότητες και τους ριπτασμούς της ζωής. Στο Παγκράτι της αριστοκρατικότητας και του πρώιμου αστικού μετασχηματισμού της Αθήνας μας. Εκεί που αποτύπωσαν αδρά τον ηθικό τους σφραγιδόλιθο, ο Στρατής Μυριβήλης, ο Μάνος Χατζηδάκης με τον κύκλο του «μαγικού αυλού», ο Γιάννης Διακογιάννης και τόσοι άλλοι των γραμμάτων μας και του πολιτισμού. Κατά την ορθόδοξη παράδοσή μας, ο Άγιος Σπυρίδωνος, με τον ενάρετο ασκητικό του βίο, την απαρασάλευτη προσήλωσή του στην διδασκαλία του κυρίου, αλλά και την ακατάβλητη ευσέβειά του, αναγορεύτηκε στις μεγάλες φυσιογνωμίες της Ορθοδοξίας μας και αφήκε αναλλοίωτο το θεολογικό του σήμα, με\nαποκορύφωμα την υψηλού ήθους παρέμβασή του, στην Α΄ Οικουμενικό Σύνοδο το 325, όπου και κατατρόπωσε τον Αρειανισμό. Είδε το φως της ζωής γύρω στο 270 μ.Χ. στο χωριό Άσσια (Άσκια) της κατεχόμενης Κύπρου. Στα νεανικά του χρόνια για να βιοπορίσει ήταν βοσκός. Παντρεύτηκε και απέκτησε μια κοπέλα την Ειρήνη. Όμως δυστύχησε στο χάσει την σύντροφό του και έτσι με τον θάνατο της γυναίκας του, αφιερώθηκε στον μοναχισμό. Ως μοναχός ο Σπυρίδων εξεδήλωσε μεγάλες θεολογικές αρετές και με την διαρκή και επίπονη άσκηση και μελέτη, εξελίχθηκε σε έναν πάνσοφο θεολόγο-μελετητή της Ορθοδόξου εκκλησίας μας. Περικαλλής ναός στεγάζει σήμερα στην Κέρκυρα το σκήνωμα του αγίου, που κτίστηκε το 1589 και σε ρυθμό μονόκλιτης βασιλικής. Συμπληρωματικά προς τον ναό κτίστηκε το 1620 και υψηλό πυργωτό καμπαναριό. Το τέμπλο του ναού κατασκευασμένο το 1864 από τον αυστριακό αρχιτέκτονα Μάουερς, είναι από μάρμαρο της Πάρου. Και ο ουράνιος θόλος είναι ζωγραφισμένος από τον Κερκυραίο ζωγράφο Νικόλαο Ασπιώτη το 1852. Οι δε εικόνες του τέμπλου είναι ζωγραφισμένες από τον Κερκυραίο ζωγράφο Σπύρο Προσαλένδη. Η λάρνακα που φυλάσσεται το σκήνωμα του αγίου φτιάχτηκε το 1867 στην Βιέννη. Είναι κατασκευασμένη από από σκληρό πολυτελές ξύλο με εξωτερική ασημένια επένδυση. Και είναι ενθυλακωμένη μέσα σε ειδική κρύπτη, η οποία κατασκευάστηκε προκειμένου να υποδεχθεί το ιερό λείψανο του αγίου Σπυρίδωνα, που αποτελεί αντικείμενο προσευχής για χιλιάδες ντόπιους και ξένους επισκέπτες. Συναποτελεί μαζί με τα ιερά λείψανα των Αγίων Διονυσίου και Γερασίμου αντιστοίχως στις Ζάκυνθο και Κεφαλονιά, ένα από τα τρία άγια λείψανα του Ιονίου.\nΤο λείψανό του ετέθη σε μαρμάρινη λάρνακα δίπλα στην είσοδο του ναού της Τριμυθούντος στην Κύπρο και παρέμεινε εκεί για τριακόσια χρόνια μετά τον θάνατό του. Ενώ η μαρμάρινη λάρνακα εξακολουθεί να υφίσταται στο ίδιο σημείο. Περί το 648 μ.Χ. η Κύπρος εδέχετο αλλεπάλληλες επιθέσεις από Σαρακηνούς και δοθέντος ότι το ιερό λείψανο του αγίου κινδύνευε, ο αυτοκράτορας Ιουστινιανός το μετέφερε στην Κωνσταντινούπολη και το τοποθέτησε σε εκκλησία μαζί με το λείψανο της Αυγούστας Θεοδώρας. Στην Κωνσταντινούπολη θα παραμείνει μέχρι και λίγες μέρες πρίν από την πτώση της βασιλίδας, οπότε και το μετέφερε μαζί με αυτό της Αυγούστας προκειμένου να τα σώσει ο ιερέας Γρηγόριος Πολύευκτος, μέσω Σερβίας Θράκης και Μακεδονίας, στην Παραμυθιά της Ηπείρου. Ο Πολύευκτος κατέβαλε σισσύφεια προσπάθεια για να προστατεύσει τα ιερά λείψανα και περιπλανήθηκε για τρία ολόκληρα χρόνια, μέχρι να φθάσει τελικά στην Κέρκυρα. Στην προσπάθειά του αυτή, με ευφυή τρόπο είχε βάλει τα λείψανα σε σακιά με άχυρα και σε όποιον τον ρωτούσε έλεγε πως ήταν τροφή για το άλογό του. Θεωρώντας πως στην Κέρκυρα τα λείψανα θα ήταν ασφαλή, έφθασε στην πόλη το 1456 η οποία τελούσε υπο την κυριαρχία των Ενετών. Εκεί τύχη αγαθή βρήκε\nέναν συμπατριώτη του ιερέα τον Γεώργιο Καλοχαιρέτη και του εμπιστεύτηκε τα ιερά λείψανα, κληροδοτώντας τα σαν μια ηθική περιουσία, με την ευθύνη να τα διαφυλάξει από κάθε κίνδυνο. Πεθαίνοντας ο Καλοχαιρέτης άφησε κληρονομικώ τω δικαιώματι τα λείψανα, στα παιδιά του Λουκά και Φίλιππο, τα οποία θέλησαν να μεταφέρουν τα λείψανα του Αγίου Σπυρίδωνα στην Βενετία. Ενώ προέκυψε και δικαστική διαμάχη γύρω από αυτήν τους την πρόθεση, δοθέντος ότι υπήρχαν σοβαρές ενστάσεις από την κοινωνία της Κερκύρας. Η υπόθεση έφτασε μέχρι ο ανώτατο δικαστικό όργανο των ενετών, την ενετική Γερουσία, η οποία αποφάνθηκε ότι τα λείψανα ήταν περιουσία των δυο κληρονόμων του Καλοχαιρέτη και επομένως είχαν την ελεύθερη βούληση να τα μεταφέρουν, όπου ήθελαν. Όμως ο λαός της Κερκύρας πρόταξε μεγάλες άμυνες και με αποφασι-στικότητα και πυγμή παρεμπόδισε δυναμικά την μεταφορά των ιερών λειψάνων. Στην κατεύθυνση τελικά αυτή κινήθηκε και το ενετικό δικαστήριο, επιδιώκοντας να μην δημιουργούνται εστίες κοινωνικής έντασης, στις υπο την ενετική σημαία περιοχές. Το 1512 όμως στην Άρτα συντάχθηκε δωρητήριο συμβόλαιο στο όνομα της κόρης - του γιού του Καλοχαιρέτη Φιλίππου – Ασημίνας η οποία ενυμφεύθη τον Σταμάτιο Βούλγαρη. Για να τα κληροδοτήσει τελικά και η Ασημίνα στους γιούς της και στους απογόνους της, με παραχωρητήρια διαθήκη, η οποία χρονολογείται στις 25 Νοεμβρίου του 1571. Επίσης πολλοί ναοί προς τιμήν του Αγίου Σπυρίδωνος υπάρχουν και στην γενέθλια γή του της Κύπρου.\nΣτον λαμπροστόλιστο ναό λοιπόν του Αγίου Σπυρίδωνος στο Παγκράτι, που αντιφέγγιζε με την λαμπρότητα και την επιμέλειά του, την βυζαντινή πορφύρα, αλλά και την ανεκλάλητη κατάνυξη του ευλαβούς λαού των Αθηνών, ομόψυχα οι κάτοικοι της πόλης προσήλθαν, για να τιμήσουν την σεπτή μνήμη του ιερού Σπυρίδωνος. Με έκδηλη την φροντίδα των ευγενών εθελοντών του ναού, αλλά και των πατέρων του, που αισθητικά του προσέδωσαν με την αγάπη τους, την λαμπρότητα και την μεγαλοπρέπεια που αρμόζει στην ημέρα. Του πανηγυρικού εσπερινού χοροστάτησε ο σεπτός Επίσκοπος Ωρεών και Αρχιγραμματέας της Ιεράς Συνόδου της Εκκλησίας της Ελλάδος κ.κ. Φιλόθεος, συγχοροστατούντων του Επισκόπου Νιτρίας, Εξάρχου του παλαιφάτου Πατριαρχείου Αλεξανδρείας στην Κύπρο κ.κ. Νικοδήμου, των ευλαβών ιερέων της εκκλησίας του Αγίου Σπυρίδωνος, πατέρων κ.κ. Τσουρού Κυριακού-προϊσταμένου του ναού, Αργυρόπουλου Χρήστου και Σκόνδρα Δημητρίου, αλλά και άλλων ιερέων από παρακείμενες εκκλησίες, που προσήλθαν ευλαβικά, για να τιμήσουν τον κορυφαίο της Ορθοδοξίας μας Άγιο Σπυρίδωνα. Κατάφορτο απο συγκίνηση το\nχριστεπώνυμο πλήθος, στην ευχαριστιακή λειτουργία και ιδιαίτερα με την ευλογία των αγίων άρτων, αλλά και τον δοξαστικό ύμνο προς την πλατυτέρα των Ουρανών πανάχραντο Παναγία, έψαλε νοερά, το «χαίρε κεχαριτωμένη Μαρία και ευλογημένος ο καρπός της κοιλίας σου». Προσευχόμενο στην Παναγία μας, αλλά και στον εορτάζοντα Έφορο της εκκλησίας Αγίας Σπυρίδωνα, για τις πρεσβείες τους. Να του δώσουν δύναμη και ηθική απαντοχή για να ανταπεξέλθει στις δύσκολες μέρες μας. Διατρανώνοντας την αδιάρρηκτη σχέση του ελληνικού λαού, με την ορθοδοξία, που είναι ο ηθικός του σηματωρός στην κοπιώδη πορεία του ελληνισμού, στην αχανή λεωφόρο του χρόνου. Με το πέρας του πανηγυρικού εσπερινού, τον λόγο έλαβε ο σεπτός Επίσκοπος Ωρεών κ.κ. Φιλόθεος και αφού διεμήνυσε το πανανθρώπινο μήνυμα αγάπης του Αρχιεπισκόπου Αθηνών και πάσης Ελλάδος κ.κ. Ιερωνύμου, επ αφορμή της πανηγυρικής εορτής, εξήρε τον ενάρετο βίο του Αγίου Σπυρίδωνα, αλλά και την πελώρια συμβολή του, με το πολυδύναμο θεολογικό του σήμα, στην κραταίωση της ορθοδοξίας μας, που στις μέρες του εβάλλετο πολλαπλώς από τον Αρειανισμό. Κάλεσε συνακόλουθα όλους τους πιστούς, να αποκρούσουν σθεναρά, τα παθογενή καταναλωτικά μηνύματα της εποχής μας και με σηματωρό, τον εμπνευσμένο βίο του Αγίου Σπυρίδωνα και τις άφθαρτες αξίες και ιδέες της Ορθοδοξίας, να πορευτούν στην ζωή τους, σε δρόμους αρετής και ευημερίας. Εν συνεχεία τον λόγο έλαβε ο προϊστάμενος του ναού, πατέρας Τσουρός Κυριακός και αφού ευχαρίστησε τον ευσεβή λαό των Αθηνών, για την καταιγιστική παρουσία του, τους εθελοντές της εκκλησίας, τις κυρίες του φιλοπτώχου ταμείου και το ενοριακό συμβούλιο για την πολευπίπεδη συμβολή τους, στην αρτιότητα της ιεράς πανηγύρεως, ευχήθηκε σε όλους τους πιστούς Χρόνια Πολλά και η ευλογία του Αγίου Σπυρίδωνος να κατευοδώνει τα βήματά τους.\nΚαι του χρόνου με υγεία αγαπημένοι μου Αθηναίες και Αθηναίοι ! Χρόνια Πολλά και πανευφρόσυνα και ο Επίσκοπος Τριμυθούντος, ιερός Σπυρίδων, να σκέπει και να χαριτώνει εσάς και τις οικογένειές σας.\nΠαραθέτουμε το Απολυτίκιο του Αγίου Σπυρίδωνος :


Αναζητωντας Την Ηρεμια Μεσα Στην Καταιγιδα - Management - οικονομικα (BKS.0012486)\nΑρχική > Βιβλία > Οικονομία > ΑΝΑΖΗΤΩΝΤΑΣ ΤΗΝ ΗΡΕΜΙΑ ΜΕΣΑ ΣΤΗΝ ΚΑΤΑΙΓΙΔΑ\nΜΠΑΡΝΤΓΟΥΙΚ ΤΖΟΥΝΤΙΘ στην κατηγορία MANAGEMENT - ΟΙΚΟΝΟΜΙΚΑ\nΣυγγραφέας: ΜΠΑΡΝΤΓΟΥΙΚ ΤΖΟΥΝΤΙΘ\nΜετάφραση: ΑΝΑΓΝΩΣΤΙΔΟΥ ΤΡΙΑΔΑ\nΔΙΑΧΕΙΡΙΣΗ ΤΟΥ ΧΑΟΥΣ ΣΤΗΝ ΕΠΑΓΓΕΛΜΑΤΙΚΗ ΣΑΣ ΖΩΗ\nΑισθάνεστε ότι η ζωή σας είναι εκτός ελέγχου; Δεν είστε οι μόνοι. Όλοι αντιμετωπίζουμε ένα κόσμο με αμείλικτες αλλαγές  με νέες τεχνολογίες που έχουν συνεχείς απαιτήσεις, χωρίς σταματημό και χωρίς να έχουμε χρόνο για αμφισβήτηση ή σκέψη. Ακόμα χειρότερα, μετά την 11η Σεπτεμβρίου 2001, ζούμε κάτω από νέους κινδύνους και αβεβαιότητες για την κοινωνία και το μέλλον μας. Σε αυτό το βιβλίο, η διάσημη σύμβουλος εταιρειών και κοινωνική ψυχολόγος Dr. Judith Bardwick, σας βοηθά να καταλάβετε τι συμβαίνει πραγματικά και προσφέρει έναν πρακτικό οδηγό που θα σας επιτρέψει να ξαναπάρετε τον έλεγχο της ζωής σας και να ξανακερδίσετε την ισορροπία σας.\nΑΝΑΖΗΤΩΝΤΑΣ ΤΗΝ ΗΡΕΜΙΑ ΜΕΣΑ ΣΤΗΝ ΚΑΤΑΙΓΙΔΑ (BKS.0012486)\nΑΝΑΖΗΤΩΝΤΑΣ ΤΗΝ ΗΡΕΜΙΑ ΜΕΣΑ ΣΤΗΝ ΚΑΤΑΙΓΙΔΑ BKS.0012486 ΜΠΑΡΝΤΓΟΥΙΚ ΤΖΟΥΝΤΙΘ ΜΠΑΡΝΤΓΟΥΙΚ ΤΖΟΥΝΤΙΘ MANAGEMENT - ΟΙΚΟΝΟΜΙΚΑ ΑΝΑΖΗΤΩΝΤΑΣ ΤΗΝ ΗΡΕΜΙΑ ΜΕΣΑ ΣΤΗΝ ΚΑΤΑΙΓΙΔΑ


O αμφιλεγόμενος Τάσος Κάκος - Ένας πυροσβέστης βάζει... - Provocateur\nO αμφιλεγόμενος Τάσος Κάκος - Ένας πυροσβέστης βάζει «φωτιές» στα γήπεδα\nΉ αλλιώς, η ιστορία ενός διαιτητή που κατάφερε να εκνευρίσει όλες τις Ελληνικές ομάδες!\nΕίναι πυροσβέστης κι όμως έχει ανάψει ουκ ολίγες φορές «φωτιές» σε γήπεδα. Θεωρείται ο καλύτερος στην Ελλάδα, όμως έχει καταφέρει να τους εξαγριώσει όλους.\nΟ λόγος για τον διαιτητή, Τάσο Κάκο που κατάφερε να γίνει ο αρνητικός πρωταγωνιστής του κυριακάτικου ντέρμπι της Τούμπας. Ο 44χρονος Κερκυραίος ρέφερι διανύει την τελευταία του χρονιά στη διαιτησία, όπως έχει προαναγγείλει, όμως δεν αναμένεται να κρεμάσει τη σφυρίχτρα του εν μέσω επαίνων αλλά «θορύβου».\nΟι κακές γλώσσες λένε ότι ο πρώην αθλητής της κωπηλασίας, του στίβου και του ποδοσφαίρου προσπαθεί να είναι στο επίκεντρο του αγώνα αντί των ποδοσφαιριστών. Τι κι αν έχει αναδειχθεί καλύτερη σφυρίχτρα τα τελευταία τέσσερα χρόνια; Έχει δεχθεί «βροχή» επικρίσεων και ανακοινώσεων τη φετινή σεζόν, όμως δεν φαίνεται να επηρεάζεται.\nΤον Ιανουάριο του 2013, σε ένα επεισοδιακό παιχνίδι στο Κλεάνθης Βικελίδης, Άρης και ΑΕΚ είχαν φρικτά παράπονα από τη διαιτησία του. Ο Νταβίντ Αγκάνθο του Άρη υποστήριξε πως ο Τάσος Κάκος του είπε ότι είναι ο καλύτερος διαιτητής της Ελλάδας, όταν τον απέβαλε.\n«Εγώ πάντως απορώ για ένα πράγμα. Πως γίνεται ενώ είναι τόσο καλός, κάθε φορά που παίζουμε να έχουμε παράπονα και προβλήματα μαζί του» είπε ο Ισπανός επιθετικός.\nΤον περασμένο Νοέμβριο, μετά τον αγώνα ΠΑΟΚ-Εργοτέλης 2-1, άνθρωποι του Δικεφάλου του Βορρά πλησίασαν τον διαιτητή για να του πουν συγχαρητήρια για τα σφυρίγματά του, όμως, εκείνος απάντησε: «Μόνο όταν κερδίζετε είναι καλός ο Κάκος. Αν δεν έμπαινε το φάουλ στο τέλος δε θα λέγατε τίποτα απ' αυτά. Ο Κάκος πάντα είναι αρνητικός για εσάς».\nΟ Τάσος Κάκος, πάντως, έχει προκαλέσει αίσθηση και εκτός γηπέδων με τις εκκεντρικές του εμφανίσεις. Η αγάπη του προς τον Τσε Γκεβάρα είναι γνωστή, απόδειξη και το μπλουζάκι που φόρεσε στα βραβεία του ΠΣΑΤ για το 2012, μαζί με ένα λευκό τζάκετ κι ένα παλαιστινιακό φουλάρι.\nΤον Απρίλιο του 2013 έπαιξε και τον ρόλο του μοντέλου αφού συμμετείχε σε διαφήμιση οίκου σε ξενοδοχείο φίλου του. Ο ίδιος πάντως, έχοντας περάσει δύσκολα χρόνια στο παρελθόν -δούλεψε ως οικοδόμος, ασφαλιστής και οδηγός ταξί- παίρνει μέρος συχνά σε φιλανθρωπικούς αγώνες.\n«Δεν περίμενα να γίνω διαιτητής για να ζήσω τις συνθήκες που επικρατούν σε έναν αγώνα. Αν ξέρεις καλά τον κανονισμό, αν έχεις δύναμη και σθένος δεν χρειάζεται να φοβάσαι τίποτα. Οι δύσκολες αποφάσεις είναι αγαπητέ φίλε. Εκεί γίνεται η διαφορά των διαιτητών. Αυτοί που θα πάρουν τις σωστές μα δύσκολες αποφάσεις είναι διαιτητές. Αυτοί είναι και προσωπικότητες. Εκεί καταξιώνεσαι. Στη δύσκολη απόφαση που θα πάρεις χωρίς μάλιστα να σκέφτεσαι τις συνέπειες. Κι εγώ δεν τις σκέφτομαι καθόλου» δήλωνε πριν από δύο χρόνια.\nΟ Τάσος Κάκος είναι ο κορυφαίος έλληνας διαιτητής χάρη στην ικανότητά του να παίρνει δύσκολες αποφάσεις, όμως κάποιες... αψυχολόγητες αποφάσεις του χαλούν την εικόνα. Αλαζονεία; Φόβος; Προσωπικές επιλογές; Η απάντηση θα συνεχίσει να αιωρείται έως ότου ο κερκυραίος ρέφερι σφυρίξει για τελευταία φορά στην καριέρα του.


Dracula - Τρομακτική όμορφη ορχιδέα * Σχετικά με τα φυτά\nDracula - Τρομακτική όμορφη ορχιδέα\nΔράκουλα (Δράκουλα) - ένα γένος επιφυτικών φυτών από την οικογένεια Orchidaceae (Orchidaceae), κοινό στα υγρά δάση της Κεντρικής και Νότιας Αμερικής. Το γένος έχει 123 είδη. Πολλά είδη dracula καλλιεργούνται ως ανθίζοντας θερμοκήπιο ή φυτά εσωτερικού χώρου.\nΠροέλευση της Ορχιδέας Dracula\nΠεριγραφή της Ορχιδέας Dracula\nΑυξανόμενη ορχιδέα Dracula\nΤύποι ορχιδέας Dracula\nΜετάφραση επιστημονικής ονομασίαςΔράκουλα - «γιος ενός δράκου», «μικρός δράκος», «δράκος». Αυτό το όνομα εξηγείται από το σχήμα του λουλουδιού, που μοιάζει με το πρόσωπο ενός μικρού δράκου.\nΤα επίθετα των ειδών στα ονόματα πολλών ειδών αυτού του γένους σχετίζονται με τα ονόματα των τεράτων, των κακών πνευμάτων, καθώς και με τον Count Dracula (χίμαιρα, διαβόλα, fafnir, γοργόνα, γοργονέλλα, νοσέρτουου, Πολύφημος, βαμπίρα, Βλαντ-Τάπες).\nΣτη ρωσική λογοτεχνία για την ανθοκομία, το ουσιαστικό «dracula» κατά την έννοια του «ονόματος του γένους των φυτών» θεωρείται θηλυκό κατ 'αναλογία με το επιστημονικό (λατινικό) όνομα. για παράδειγμα για ένα επιστημονικό όνομαDracula bella Δίνεται το ρωσικό όνομα "Beautiful Dracula".\nΗ συντομογραφία του γενικού ονόματος στη βιομηχανική και ερασιτεχνική ανθοκομία είναιΔράκ.\nΑπό τα 123 είδη που περιλαμβάνονται τώρα στο γένος Dracula, το είδος περιγράφηκε για πρώτη φοράMasdevallia chimaera (τώρα -Dracula chimaera): αυτό έγινε από τον Heinrich Gustav Reichenbach (1823-1889) με βάση ένα φυτό που βρέθηκε τον Μάρτιο του 1870 στο Δυτικό Cordillera από τον συλλέκτη ορχιδέα Benedict Roel. Αυτό το φυτό έπληξε τόσο πολύ τη φαντασία των σπασίκλων που συγκρίνουν το ασυνήθιστο λουλούδι του, όχι μόνο με το μυθικό τέρας Chimera, αλλά και με τα μουσικά έργα του Beethoven και του Chopin.\nΗ χίμαιρα συνδυάζει τρία ζώα: είναι ένα τέρας με τρία κεφάλια που εκσφενδονίζει φλόγες με τα κεφάλια λιονταριού, κατσίκας και δράκου στους λαιμούς του λιονταριού, μετατρέποντας το σώμα μιας αίγας με ουρά δράκου. Αυτό ήταν το τρίκλινο που έδωσε στον Γ. Ράιχενμπαχ την ευκαιρία να καταφύγει στην εικόνα της Χίμαιρας στο όνομα του φυτού. Τα κύρια χαρακτηριστικά της τερατώδους εμφάνισης του λουλουδιού δίδονται από τρία έντονα μεγεθυμένα, καλυμμένα με δασύτριχα, ακίδες που μοιάζουν με ακίδες, δύο πολύ μειωμένα πέταλα σε σχήμα ματιού και ένα χείλος που μοιάζει με σαγόνι του χρώματος του φρεσκοτριμμένου οστού.\nΟ πρώτος που είδε αυτό το ασυνήθιστο φυτό το 1875, ο Β. Γ. Σμιθ έγραψε κυριολεκτικά τα εξής: «Δεν υπάρχει κανένας που, αφού είδε για πρώτη φορά το λουλούδι της μασδεβαλίας της Χίμαιρας, δεν θα βιώσει μια συναρπαστική αίσθηση απόλαυσης και θαύματος για την εσωτερική ομορφιά, το γοητευτικό και τον εκκεντρικότητα αυτής της ορχιδέας. Τα πολύ μακριά σέπαλά της έχουν την εμφάνιση των ελικοειδών ουρών της τρομερής Χίμαιρας και οι άφθονες τρίχες που τις καλύπτουν στέκονται στο τέλος γύρω από το άγριο, φλεγόμενο στόμα της. Το Masdevallia Chimera μοιάζει με ορισμένους ήχους, μυρωδιές, χρώματα που γεννιούνται από μαγευτικές μελωδίες, σύνθετα αρώματα ή γραφικούς πίνακες. " ΕίδοςΔράκουλα απομονώθηκε από το γένος Masdevallia (Μασντεβάλια) το 1978.\nΣτις σελίδες του The Gardener's Chronicle, ο Heinrich Reichenbach έγραψε: «... ήταν μια αξέχαστη στιγμή στη ζωή της ορχιδέας μου όταν είδα για πρώτη φορά αυτό το λουλούδι ... Δεν μπορούσα να εμπιστευτώ τα μάτια μου; Ονειρεύομαι? Ήμουν χαρούμενος γιατί ήταν μεγάλη ευλογία που είδα αυτό το θαύμα που κρύβεται μόνος του για χιλιάδες χρόνια. Δεν θα πίστευα κάτι τέτοιο από μια απλή περιγραφή. Έτσι την ονόμασα χίμαιρα. "\nΣύμφωνα με το μύθο, μόνο αυτός με το φτερωτό άλογο Πήγασος που γεννήθηκε από το σώμα της γοργόνας Μέδουσα που σκοτώθηκε από τον Περσέα, θα μπορούσε να νικήσει την τριμερή χίμαιρα. Αυτός ο ήρωας αποδείχθηκε ο εγγονός του Sisyphus Bellerophon. Το όνομά του, με τη σειρά του, αποδίδεται επίσης σε έναν από τους δράκους, αυτός είναι ο Dracula Bellerophon (D. bellerophon Luer & Escobar), που ανακαλύφθηκε στο δυτικό τμήμα της κολομβιανής Cordillera το 1978. Η εμφάνιση μοιάζει πολύ με το Dracula Chimera, αλλά το άνθος του είναι καφέ-ανοιχτόχρωμο, καλυμμένο με κιτρινωπό παχύρρευστο.\nΤο βόρειο όριο του εύρους του γένους είναι το Νότιο Μεξικό, το νότιο όριο του εύρους κατανομής είναι το Περού.\nΣτο Μεξικό, τη Γουατεμάλα, την Ονδούρα, τη Νικαράγουα, την Κόστα Ρίκα, τον Παναμά και το Περού, υπάρχουν μόνο ορισμένα είδη, ενώ η κύρια ποικιλία ειδών παρατηρείται στην Κολομβία και τον Ισημερινό. Συχνά, τα μεμονωμένα είδη έχουν πολύ περιορισμένη ζώνη κατανομής και βρίσκονται, για παράδειγμα, σε μία κοιλάδα.\nΟ Δράκουλα αναπτύσσεται σε υψόμετρο ενάμισι έως δυόμισι χιλιομέτρων πάνω από την επιφάνεια της θάλασσας στις δασώδεις πλαγιές του Cordillera - συνήθως στους κορμούς των μεγάλων δέντρων, όχι υψηλότερα από τρία μέτρα από το έδαφος και μερικές φορές στο έδαφος. Δεν ανέχονται αλλαγές στις συνθήκες διαβίωσης: εάν το δέντρο στο οποίο βρισκόταν το φυτό πέφτει για φυσικούς λόγους ή κοπεί, η ορχιδέα θα πεθάνει γρήγορα.\nΟι φυσικές συνθήκες στις οποίες αναπτύσσονται οι δράκοι χαρακτηρίζονται από υψηλή υγρασία, συχνές βροχές, χαμηλά επίπεδα φωτός και χαμηλές θερμοκρασίες.\nΑντιπρόσωποι αυτού του γένους είναι χαμηλά επιφυτικά φυτά με κοντά στελέχη και μακριά φύλλα ταινίας.\nΤο ρίζωμα συντομεύεται.\nΨευδοβίβες σε ορχιδέες από το γένος Dracula, σε αντίθεση με τους περισσότερους άλλους εκπροσώπους της υποοικογένειας Epidendrova (Epidendroideaeαπουσιάζουν. Τα φύλλα μπορεί να έχουν μια σπογγώδη δομή, οπότε πληρούν εν μέρει τις λειτουργίες των ψευδοβολών που λείπουν. Το χρώμα των φύλλων είναι από ανοιχτό έως σκούρο πράσινο.\nΤα άνθη είναι έντονα ζυγομορφικά. Σε διαφορετικά είδη διαφέρουν σε μεγάλο βαθμό στο σχήμα και το χρώμα, αλλά είναι κοινό για αυτά τα τρία σέπαλα να συνδέονται στη βάση με τέτοιο τρόπο ώστε να σχηματίζουν ένα μπολ, ενώ οι άκρες (εξελίξεις) των σέπαλων εκτείνονται πολύ προς τα έξω. Αυτές οι εξελίξεις καλύπτονται συχνά με τρίχες.\nΗ Δράκουλα μπορεί να επικονιαστεί από έντομα, καθώς και από νυχτερίδες και εξόδους.\nΟι μίσχοι στα περισσότερα είδη είναι μονόφυλλα, ίσια ή ελαφρώς γέρνοντας, σε ορισμένα είδη κατευθύνονται προς τα κάτω, διεισδύοντας μέσω των εναέριων ριζών.\nΟι σπόροι είναι μικροί, πολύ πολυάριθμοι, ατράκτοι.\nΟ Dracula ήταν ένα δημοφιλές θερμοκήπιο στην Ευρώπη στα τέλη του 19ου αιώνα. Η σπανιότητα, η γοτθική μορφή και οι υψηλές απαιτήσεις καλλιέργειας κατέστησαν αυτά τα φυτά μια ακριβή και πολύτιμη αγορά.\nΑυτά τα φυτά είναι καλλιεργήσιμα, αλλά δεν θα αναπτυχθούν σε ένα κλίμα πολύ διαφορετικό από το κλίμα των φυσικών οικοτόπων. Οι ακατάλληλες συνθήκες οδηγούν σε σημεία καψίματος, στέγνωμα από τα άκρα των φύλλων και πρόωρη αποσύνθεση των λουλουδιών. Το θερμοκήπιο πρέπει να είναι αρκετά κρύο, πρέπει να είναι εξοπλισμένο με μεγάλους ανεμιστήρες και κλιματιστικά. η μέγιστη ημερήσια θερμοκρασία δεν πρέπει να υπερβαίνει τους 25 ° C.\nΦωτισμός: σκιά, μερική σκιά.\nΤα φυτά καλλιεργούνται καλύτερα σε ξύλινα καλάθια ή πλαστικά δοχεία για υδρόβια φυτά. Τα δοχεία μπορούν να τοποθετηθούν με ένα στρώμα σφάγνου και να γεμιστούν με ίνες Mexifern και να καλυφθούν με μεγάλη ποσότητα ζωντανών σφαγνών στην κορυφή. Για να διατηρήσετε τα βρύα σε καλή κατάσταση, είναι σημαντικό να παίρνετε μόνο νερό της βροχής για άρδευση. Τα νεαρά φυτά μπορούν να φυτευτούν στα μπλοκ του Mexifern με ένα μικρό βρύο. Πολλοί συλλέκτες χρησιμοποιούν ξηρό sphagnum της Νέας Ζηλανδίας.\nΗ μέση θερμοκρασία των περισσότερων ειδών είναι περίπου 15 ° C. Κατά τους θερμότερους μήνες, η θερμοκρασία δεν πρέπει να αυξάνεται πάνω από 25 ° C.\nΗ σχετική υγρασία είναι 70-90%.\nΤο γένος χωρίζεται σε τρία υπογονίδια:\nΔράκουλα υποτ.Sodiroa - μονοτυπικό υπογόνο με ένα μόνο είδοςΔράκουλα Σοδίροι;\nΔράκουλα υποτ.Ξενοσία - μονοτυπικό υπογόνο με ένα μόνο είδοςDracula xenos;\nΔράκουλα υποτ.Δράκουλα - ένα υπογόνο, το οποίο περιλαμβάνει όλα τα άλλα είδη.\nΕίναι γνωστά φυσικά ενδοειδικά υβρίδια του γένους Dracula. Μερικοί από αυτούς:\nΔράκουλα × anicula [= Dracula cutis-bufonis × Dracula wallisii];\nDracula × radiosyndactyla [= Dracula radiosa × Δράκουλα syndactyla].\nΚαι τα δύο αυτά υβρίδια βρίσκονται στην Κολομβία.\nΕίναι γνωστά πολλά υβρίδια μεταξύ των ειδών των γενών Dracula και Masdevallia. Αυτά τα υβρίδια συνδυάζονται στο υβριδικό γένος Draculwallia:\nDracuvallia Luer (1978) = Dracula Luer (1978) × Masdevallia Ruiz et Pav. (1794)\nΤα παράσιτα φυτών που ανήκουν στην οικογένεια ορχιδεών περιλαμβάνουν περισσότερα από 32 είδη που ανήκουν σε 4 κατηγορίες, 7 παραγγελίες. Επίσης γνωστοί είναι περισσότεροι από 90 μύκητες, βακτήρια και ιοί που προκαλούν ασθένειες ορχιδέας: κηλίδες φύλλων, σήψη ρίζας, νεαροί βλαστοί, τεμπιδία, φύλλα και λουλούδια.\nΤις περισσότερες φορές είναι: φυτοφάγα ακάρεα, αφίδες, θρίπες, ψώρα κ.λπ. Από τις ασθένειες: μαύρο, ρίζα, καφέ, φουσάριο, γκρίζα σήψη, ανθρακόζη κ.λπ.\nΔες το βίντεο: Πως θα ξέρω αν θ ανθίσει η ορχιδέα μου. Μέρος 1ο (Σεπτέμβριος 2021).


5 τόνους ληγμένα τρόφιμα κατάσχεσε το Τμήμα Κτηνιατρικής - Αστραπάρης - Χίος\nΤο τι τρώμε και το πως τρώμε είναι αυτό που μας καθορίζει αλλά είναι και αυτό που έχει άμεσες επιπτώσεις στην υγεία μας.\nΓια αυτό και το γεγονός ότι μέσα σε ένα μόλις εξάμηνο από το Τμήμα Κτηνιατρικής Χίου κατασχέθηκαν και καταστράφηκαν λίγο παραπάνω από 5 τόνοι ληγμένα είναι κάτι που πρέπει να μας προβληματίσει ως καταναλωτές.\nΤο Τμήμα Κτηνιατρικής της Π.Ε. Χίου ύστερα από ελέγχους που πραγματοποίησε, το τελευταίο εξάμηνο εντόπισε και για καταστροφή 5.070,63 κιλά τροφίμων. Η δέσμευση έγινε λόγω υπέρβασης του ορίου κατανάλωσης (ληγμένα) και για αλλοιωμένες ή κατεστραμμένες συσκευασίες.\n«Πρόκειται για ελέγχους που πραγματοποιήθηκαν σε διάφορες επιχειρήσεις. Τα αποτελέσματα όντως και οι ποσότητες που κατασχέθηκαν είναι πολύ περισσότερες από κάθε άλλη φορά και οι έλεγχοι συνεχίζονται»,δήλωσε στον astraparis.gr ο νομοκτηνίατρος κ. Σιδερής Αμέντας.\nΆλλο ένα ανησυχητικό στοιχείο που επιτάσσει και τη συνέχιση των ελέγχων είναι ο συσχετισμός της ποσότητας των κατασχεθέντων με τον αριθμό των επιχειρήσεων που ελέγχθηκαν. «Δεν είναι μεγάλος ο αριθμός των επιχειρήσεων που ελέγχθηκαν γι αυτό και κρίνεται αναγκαία η συνέχιση των ελέγχων παρότι είμαστε μόλις τρεις επιθεωρητές υγείας», σημειώνει ο κ. Αμέντας.\nΆλλο ένα σημείο των καιρών το οποίο καταγράφεται κυρίως σε καταστήματα εστίασης και ξενοδοχεία είναι τα σκευάσματα. Έχει διαπιστωθεί η αυξημένη διακίνηση και χρήση διαφόρων σκευασμάτων, κυρίως εξαιτίας της χαμηλότερης τιμής τους, τα οποία είναι μεν υγειονομικώς αποδεκτά αλλά δεν είναι αυτά που αναζητούμε ως καταναλωτές και πιθανά παραπλανητικά ως προς το περιεχόμενο. Ενδεικτικά, αναφέρουμε υποκατάστατα φέτας, γιαουρτιού, μελιού, σοκολάτας κ.ά.\nΟ επιχειρηματίας για να μειώσει το κόστος πλασάρει το λευκό σκευάσμα τυριού ως φέτα, το πουλά και ως τέτοιο αυξάνοντας το κέρδος του, ενώ ο καταναλωτής από την άλλη πληρώνει φέτα και τρώει απομίμηση.\n«Ο καταναλωτής πολλές φορές δεν ξέρει τι τρώει. Πας σε ένα κατάστημα και ζητάς φέτα π.χ και σου φέρνουν άλλο πράγμα το οποίο το πληρώνεις και χρυσό. Πρέπει να τηρούνται κάποιες προδιαγραφές και σε αυτόν τον τομέα. Σε κάθε περίπτωση κινείται η προβλεπόμενη διαδικασία επιβολής κυρώσεων. Συνιστούμε στους καταναλωτές να είναι ιδιαιτέρως προσεκτικοί στις αγορές τους ως προς τις ετικέτες και να μην αγοράζουν προϊόντα που δεν αναγνωρίζονται ή δεν φέρουν υγειονομική σήμανση», καταλήγει ο κ. Αμέντας.\nληγμένα τρόφιμαΣιδερής Αμέντας\nΒολές με πραγματικά πυρά επί τετραήμερο σε Μάναγρο και Βακέλωνα


ΟΑΕΔ: Πρόγραμμα επιχορήγησης επιχειρήσεων και εργοδοτών για την απασχόληση 10.000 δικαιούχων «επιταγής επανένταξης στην αγορά εργασίας» - Επιμελητήριο Άρτας - Αρθρα\nΞεκινάει τη Δευτέρα 27 Μαρτίου 2017 και ώρα 10:00 πμ η υποβολή αιτήσεων για συμμετοχή στο νέο πρόγραμμα επιχορήγησης επιχειρήσεων και εργοδοτών για την απασχόληση σε θέσεις πλήρους απασχόλησης 10.000 δικαιούχων «επιταγής επανένταξης στην αγορά εργασίας» του ΟΑΕΔ.\n• Το πρώτο στάδιο διαρκεί όσο και το υπολειπόμενο διάστημα τακτικής επιδότησης του δικαιούχου «επιταγής επανένταξης στην αγορά εργασίας». Σε αυτό το στάδιο ως μηνιαίο ποσό επιχορήγησης για πλήρη απασχόληση και ασφάλιση 25 ημερών ορίζεται το μηνιαίο ποσό που αναγράφεται στην «επιταγή επανένταξης στην αγορά εργασίας» του δικαιούχου, όπως αυτό διαμορφώνεται κάθε φορά. Για τους επιχορηγούμενους δικαιούχους της «επιταγής επανένταξης στην αγορά εργασίας» λόγω μακροχρόνιας ανεργίας ορίζεται το επίδομα\nμακροχρονίων ανέργων, ύψους 200 ευρώ μηνιαίως και επιπλέον ημερήσιο ποσό επιχορήγησης ύψους 8 ευρώ .\n• Το δεύτερο στάδιο περιλαμβάνει το χρονικό διάστημα που υπολείπεται από τη λήξη του α΄ σταδίου και μέχρι να συμπληρωθούν οι 12 μήνες. Ως ποσό επιχορήγησης για το β’ στάδιο του προγράμματος ορίζεται το ποσό των 360 ευρώ για κάθε μήνα\nπλήρους απασχόλησης και μέχρι 25 ημερομίσθια το μήνα, για τους επιχορηγούμενους.\nΔΗΜΟΣΙΑ ΠΡΟΣΚΛΗΣΗ ΕΠΙΤΑΓΗΣ ΕΠΑΝΕΝΤΑΞΗΣ


Ευθύμης Καρανάσιος | Η παρέμβαση του Πρωθυπουργού Αντ. Σαμαρά στο Μιλάνο\nΟ Πρωθυπουργός κ. Αντώνης Σαμαράς, συμμετείχε στην Έκτακτη Σύνοδο Κορυφής για την απασχόληση, που πραγματοποιήθηκε στο Μιλάνο.\nΑκολουθούν σημεία από την παρέμβαση του:\n«Απευθύνομαι σε εσάς ως ο Πρωθυπουργός της χώρας με τους υψηλότερους δείκτες ανεργίας ανάμεσα στις χώρες της Ε.Ε. Όμως, με βλέπετε αισιόδοξο, γιατί οι Έλληνες, με πολλές και προσωπικές θυσίες, κατάφεραν και «έστριψαν το καράβι στο δρόμο της Ανάπτυξης».\nΣτην Ελλάδα φεύγουμε πλέον από την κρίσιμη αλλά πολύ δύσκολη περίοδο των 6 ετών ύφεσης. Αυτό το τρίμηνο, η οικονομία μας για πρώτη φορά μετά από 6 χρόνια, γυρίζει σε θετικό πρόσημο και η Ανάπτυξη το 2015 θα είναι ισχυρή και βιώσιμη.\nΜια τολμηρή δημοσιονομική και διαρθρωτική ατζέντα έχει ήδη υλοποιηθεί και οι περισσότερες διαρθρωτικές μεταρρυθμίσεις βρίσκονται σε εξέλιξη και αποδίδουν στην πραγματική οικονομία.\nΗ ανεργία, παρά τη μικρή αλλά σταθερή αποκλιμάκωσή της, παραμένει ακόμα ιδιαίτερα υψηλή.\nΕνθαρρυντικό, όμως στοιχείο είναι ότι το ποσοστό της μειώνεται πλέον σταθερά τρίμηνο με το τρίμηνο. Μειώνεται λίγο, αλλά σταθερά. Και όλες οι προβλέψεις (όπως ακόμα και η χθεσινή πρόβλεψη του ΔΝΤ) δείχνουν ότι θα αποκλιμακωθεί ταχύτερα στο επόμενο διάστημα.\nΣε αυτή την κατεύθυνση, στην αποκλιμάκωση της ανεργίας, υλοποιούμε ήδη εμπροσθοβαρείς πολιτικές στην αγορά εργασίας, με αποκλειστικό στόχο την ταχύτερη αύξηση της απασχόλησης.\nΕφαρμόζουμε Εθνικό Σχέδιο για την απασχόληση, που περιλαμβάνει συγκεκριμένα προγράμματα προώθησης της επιχειρηματικότητας, ενθάρρυνσης των start-ups εταιριών, προγράμματα ενδοεπιχειρησιακής κατάρτισης, προγράμματα μαθητείας νέων ανέργων στον ιδιωτικό τομέα, την Ανάπτυξη της κοινωνικής οικονομίας, την πρόσβαση σε πύλες πληροφοριών, κ.λπ.\nΠαρά τις μεγάλες δυσκολίες, αξιοποιήσαμε κάθε διαθέσιμο εθνικό ή κοινοτικό πόρο, κάθε εργαλείο για να αντιμετωπίσουμε αποτελεσματικά αλλά κυρίως γρήγορα την κλιμάκωση της ανεργίας, που για εμάς είναι το μεγαλύτερο κοινωνικό πρόβλημα.\n• Όμως ως Ευρώπη, κλειδί για την επιτυχία μας, αποτελεί αποκλειστικά η προώθηση της Ανάπτυξης μέσω δημόσιων και ιδιωτικών επενδύσεων, χρησιμοποιώντας αποτελεσματικά το νέο Πολυετές Δημοσιονομικό Πλαίσιο 2014-2020. Απαιτείται όμως η ΕΕ να πετύχει μια μεγαλύτερη μόχλευση πόρων μέσω της ΕΤΕπ και άλλων επενδυτικών ιδρυμάτων.\nΔιότι πρέπει η Ευρώπη να μεταδώσει στους λαούς μας μιαν ελπίδα χειροπιαστή που θα βασίζεται σε γερά θεμέλια, ανάπτυξης εργασίας, αξιοπρέπειας και προοπτικής.\nΠου θα συνοδεύεται από πόρους, αλλά κυρίως από αποφασιστικές πολιτικές βασιζόμενες σε σύγχρονα, έξυπνα εργαλεία. Μόνον μια τέτοια πολιτική μπορεί να συμπληρώσει αποτελεσματικά τη διαρθρωτική προσαρμογή που έχουμε επιτύχει.\nΜόνον μια τέτοια πολιτική μπορεί να διασφαλίσει ότι οι θυσίες των λαών της Ευρώπης μπορούν να αποδώσουν ένα νέο μοντέλο βιώσιμης και δυναμικής ανάπτυξης.\nΜόνον αυτό μπορεί να διασφαλίσει ότι η επόμενη γενιά θα ζήσει σε μια πιο ευημερούσα ήπειρο, και ότι η Ε.Ε. θα ηγείται στο σημερινό ασταθές παγκόσμιο περιβάλλον.


VIKING RUNSMART ΗΛΕΚΤΡΙΚΟΣ ΔΙΑΔΡΟΜΟΣ – FIT CODE\nVIKING RUNSMART ΗΛΕΚΤΡΙΚΟΣ ΔΙΑΔΡΟΜΟΣ\nΈξυπνος, κομψός και πλήρως αναδιπλούμενος ηλεκτρικός διάδρομος.\nVIKING RUNSMART ΗΛΕΚΤΡΙΚΟΣ ΔΙΑΔΡΟΜΟΣ ποσότητα\nΚατηγορία: ΔΙΑΔΡΟΜΟΙ ΓΥΜΝΑΣΤΙΚΗΣ\nΚατασκευασμένος με υψηλά ποιοτικά στάνταρντς και με δυνατότητα πλήρους αναδίπλωσης σε δευτερόλεπτα ώστε να χωράει παντού, ο Viking RunSmart Treadmill είναι ένας πραγματικά έξυπνος, κομψός και όμορφος διάδρομος και ο μόνος με ηλεκτρική κλήση με τον οποίο μπορείτε άνετα να συγκατοικήσετε!\nΗ κονσόλα του RunSmart Treadmill, έρχεται με εντυπωσιακό σχεδιασμό νέας γενιάς για να σας προσφέρει απόλυτο έλεγχο πάνω στο διάδρομό σας!\nΗλεκτρονική κονσόλα με ενδείξεις απόστασης, ταχύτητας, χρόνου, θερμίδων, καρδ. παλμών, κλίσης και 12 προ – εγκατεστημένα προγράμματα.\nΕιδική θέση στο ταμπλό για τοποθέτηση Tablet.\nΕνσωματωμένα μεγάλα ηχεία άριστης απόδοσης.\nΕφαρμογή FitShow, συμβατή με iOS και ANDROID για να έχετε πλήρη έλεγχο του διαδρόμου από το tablet ή το κινητό σας και να εκμεταλλεύεστε πρωτόγνωρες δυνατότητες όπως ο σχεδιασμός εξατομικευμένων προγραμμάτων, η δημιουργία αρχείου προπονήσεων και η αλληλεπίδραση με άλλους χρήστες μέσω πλατφορμών όπως το WE Chat sports. Επίσης είναι δυνατή η αναπαράσταση του τρεξίματος σε εξωτερικές διαδρομές μέσω του Google Street View.\nΑπλά κατεβάστε την εφαρμογή στο κινητό ή το τάμπλετ και συνδεθείτε με το Bluetooth του διαδρόμου.\nΕνσωματωμένο Bluetooth και υψηλής ποιότητας ηχεία για να απολαμβάνουμε την αγαπημένη μας μουσική\n– Διαθέσιμες θύρες Aux, USB και SD Card\nΓια τον απόλυτο έλεγχο\nΧειρολαβές με ενσωματωμένους αισθητήρες καρδιακών παλμών καθώς και πλήκτρα ελέγχου της ταχύτητας και της κλίσης του τάπητα.\nΟ RunSmart Treadmill είναι ο ιδανικός διάδρομος για περιορισμένους χώρους.\nΠολύ εύκολα μπορείτε να ρίξετε τις δύο κολώνες και να φέρετε το διάδρομο σε επίπεδη αναδίπλωση.\nΣε αυτή τη θέση, ο διάδρομος έχει διαστάσεις μήκους 37 εκ. πλάτους 73 εκ. και ύψους 161 εκ., που σημαίνει ότι μπορείτε να τον μεταφέρετε και να τον αποθηκεύσετε πολύ εύκολα!\nΠλήρως αναδιπλούμενος, με δυνατότητα αποθήκευσης σε οριζόντια ή κάθετη θέση.\nΟ RunSmart Treadmill είναι 100% προ-συναρμολογημένος στο κουτί του, σας παίρνει μόλις ένα λεπτό από το άνοιγμα της συσκευασίας μέχρι να τρέξετε! Και πράγματι στον RunSmart Treadmill μπορείτε να τρέξετε με άνεση καθώς είναι ο πρώτος πλήρως αναδιπλούμενος διάδρομος με άνετο, στιβαρό και πλήρως αντικραδασμικό κατάστρωμα.\nΙσχυρό μοτέρ 2.0 ίππων\nΤαχύτητα 1 – 16 χιλ / ώρα.\nΗλεκτρική κλίση 0 – 12%\nΆνετη επιφάνεια βάδισης 130 Χ 46 εκατοστά\nΥψηλή αντικραδασμική προστασία με πολλαπλά σημεία απόσβεσης κατά μήκος του καταστρώματος.\nΔιαστάσεις διαδρόμου Μ/Π/Υ : 164/73/161 εκατοστά.\nΔιαστάσεις συσκευασίας : 171/76/29 εκ.\nΒάρος συσκευασίας / μηχανήματος : 66 / 61 κιλά.\nΔΙΑΔΡΟΜΟΣ VIKING DK 07\nΗλεκτρικός Διάδρομος Γυμναστικής.\nΜέγ. βάρος χρήστη: 110 κιλά.\nΔΙΑΔΡΟΜΟΣ VIKING DK 19\nΙπποδύναμη 1,75 Hp\nΕιδικό αντικραδασμικό 6 επιπέδων\nΜέγ. Βάρος Χρήστη 110 Kg,\nΔΙΑΔΡΟΜΟΣ VIKING X5 (SH5517)\nΜοτέρ 2,5 ίππων AC μέγιστης απόδοσης 5Hp (peak)\nΤαχύτητα 1,5 – 18 χλμ/ώρα.


Bioclin - Ypharmacy\n“Όταν η φύση συνεργεί με την τεχνολογία”\nΤο πάθος και η γνώση είναι απαραίτητα σχεδόν για τα πάντα, συμπεριλαμβανομένης και της υγείας του δέρματος. Η σειρά προϊόντων Bioclin του Istituto Ganassini είναι προϊόν της αγάπης της εταιρείας για τη φύση και της εμπειρίας εβδομήντα χρόνων έρευνας στο χώρο της δερματολογίας.\nΗ σειρά στηρίζεται σε μια διαφορετική αντίληψη που ονομάζεται «Phytophilosophy», και συμπεριλαμβάνει σε μία λέξη το πάθος, την εμπειρία, την έρευνα και τον δικό μας μοναδικό τρόπο φροντίδας του δέρματος και των μαλλιών σας. Στα ερευνητικά εργαστήρια της Bioclin η φύση συναντά την επιστήμη και τις τεχνολογίες αιχμής για να προσφέρει λύσεις σε διάφορα προβλήματα του δέρματος και των εξαρτημάτων του. Ειδικοί δερματολόγοι συνεργάζονται με ερευνητές στον τομέα της φυσιολογίας, βιοχημείας και βοτανικής, τόσο στον κομμάτι της Έρευνας όσο και σε αυτό της Ανάπτυξης.\nΌλα τα προϊόντα με το brand Bioclin βασίζονται σε ενεργά συστατικά φυτικής προέλευσης και έχουν σχεδιαστεί για να προσφέρουν λύσεις στα προβλήματα του δέρματος και των μαλλιών με προϊόντα που εγγυώνται μέγιστη αποτελεσματικότητα με πλήρη σεβασμό του δέρματος και της δομή της τρίχας.\nBIOCLIN DEO ROLL-ON 24H 50ML\nΑποσμητικό roll-on, ιδανικό για κανονική εφίδρωση. Με ευχάριστο δροσερό άρωμα.\nBIOCLIN DEO ROLL-ON CONTROL (ALCOHOL FREE) 50ML\nΑποσμητικό roll-on, ιδανικό για να αντιμετωπίζει το πρόβλημα της υπεριδρωσίας.


katevaseta: Magic Desktop ( Φοβερό )\nMagic Desktop ( Φοβερό )\nΤο Magic Desktop αλλάζει τα πάντα στην επιφάνεια εργασίας σας.\nΚατεβάστε το και διαχειριστείτε τα θέματα σας, το οπτικό στυλ,τις εικόνες,τα wallpapers,τους δρομείς ποντικιών, κ.λπ. όλα από το ίδιο πρόγραμμα. Μπορείτε να αναμίξετε ακόμη και να δημιουργήσετε τα δικά σας προσαρμοσμένα θέματά.\nΤο Magic Desktop είναι δωρεάν για μη εμπορική χρήση.


Τρι. 19 ΙΑΝ 21 11:14\nΗ Ντέμη και η Άλκηστις δεν είναι πια μαζί και η αιτία χωρισμού τους ήταν όπως αποκάλυψαν η απόσταση.\n«Της έχω προτείνει να έρθει και εκείνη εδώ πέρα, που θα μπορούσε να αναδείξει το ταλέντο της σε πολύ μεγαλύτερο κοινό. Εκείνη όμως είναι μαχήτρια και δεν τα παρατάει. Ασχολείται με το εστιατόριο μας που βέβαια λόγω κορονοϊού έχει τα προβλήματά του, όπως όλη η εστίαση στην Ελλάδα. Εγώ έφυγα με τη σκέψη ότι η σχέση μας προχωράει κανονικά. Το ότι βρίσκομαι σε μια άλλη πόλη δεν σημαίνει ότι η σχέση μας έχει τελειώσει» , είπε η Αλκηστις μιλώντας στην εκπομπή "Η Φωλιά των Κου-Κου".


Ντιέγκο Κόστα κατά Κόντε: «Δεν θα άντεχε ούτε μία σεζόν στη Ρεάλ» | Goal News Cy\nGOALΝτιέγκο Κόστα κατά Κόντε: «Δεν θα άντεχε ούτε μία σεζόν στη Ρεάλ»\nΝτιέγκο Κόστα κατά Κόντε: «Δεν θα άντεχε ούτε μία σεζόν στη Ρεάλ»\nΤα προβλήματα που αντιμετώπισε στη συνεργασία του με τον Αντόνιο Κόντε παραδέχθηκε ο Ντιέγκο Κόστα.\nΟ Ισπανός επιθετικός μίλησε με διόλου κολακευτικά λόγια για τον Ιταλό προπονητή, ο οποίος είχε εισηγηθεί την αποχώρησή του από την Τσέλσι πριν από μερικά χρόνια.\n«Εγώ και ο Κόντε είχαμε προβλήματα εκτός γηπέδου, αλλά θεωρώ πως είναι πραγματικά ένας καλός προπονητής. Δεν έχω άσχημα συναισθήματα για εκείνον. Όμως, για να γίνει ένας κορυφαίος προπονητής, θα πρέπει να αλλάξει τον τρόπο που διαχειρίζεται τους ανθρώπους. Είναι πολύ καχύποπτος. Για παράδειγμα, στον πάγκο της Ρεάλ δεν θα άντεχε ούτε μία σεζόν», είπε ο πρώην διεθνής άσος στο ESPN.


Η εταιρεία Bluepoint σχεδιάζει μαγιό υψηλής ποιότητας που ακολουθούν τις εκάστοτε τάσεις της μόδας ενώ ταυτόχρονα διαθέτουν και κλασσικές λεπτομέρειες. Όλα τα παραπάνω στοιχεία κάνουν τα μαγιό Bluepoint να ξεχωρίζουν.\nΗ φετινή συλλογή χωρίζεται σε 3 ενότητες… floral, pin up και jungle έτσι ώστε κάθε γυναίκα να βρει το ιδανικό σχέδιο για την παραλία ανεξάρτητα με τα γούστα και τις προτιμήσεις της.\nΗ Floral απευθύνεται σε όλες εσάς που αγαπάτε τα λουλουδάτα τυπώματα. Η σειρά αυτή παρουσιάζει μπικίνι με κολακευτικές εφαρμογές και ντελικάτα υφάσματα. Τα floral prints στα σουτιέν συνδυάζονται μοναδικά με μονόχρωμα slip και δημιουργούν ένα εντυπωσιακό αποτέλεσμα.\nΗ σειρά Floral εκπέμπει θηλυκότητα και κομψό ύφος χάρη στις θηλυκές γραμμές και στα έντονα χρώματα που τη συμπληρώνουν. Αν θέλετε φέτος να ξεχωρίσετε με ένα μαγιό stylish& chic τότε η σειρά Floral της Bluepoint είναι μονόδρομος για εσάς! Δείτε ολόκληρη τη σειρά Floral της Bluepoint καλοκαίρι 2013 στις παρακάτω φωτογραφίες.\nΜαγιο 2013 Crool Collection Άνοιξη Καλοκαίρι 2013\nΜαγιο 2013 Anna Kosturova Collection Άνοιξη Καλοκαίρι 2013\nμαγιο 2013 Bluepoint, Bluepoint 2013, Bluepoint Spring Summer 2013, magio, magio 2013, Spring Summer 2013, swimwear, Swimwear 2013, Swimwear Bluepoint, Μαγιό, μαγιο 2013, Μαγιό Bluepoint, μαγιο Bluepoint 2013, μαγιο καλοκαιρι 2013, Μαγιω, μαγιω 2013, μαγιω καλοκαιρι 2013\tPosted by bermin\nPrevious Article← Pink Sands Μαγιό Κατάλογος Καλοκαίρι 2013\tNext ArticleLida Μαγιό Collection Καλοκαίρι 2013 →


Τα καλύτερα οικεία προϊόντα υγιεινής για τις γυναίκες - Είδη\nΠολλές γυναίκες βιώνουν μια αίσθηση ξηρότητας, κάψιμο, φαγούρα σε οικείες περιοχές του σώματος. Πώς να αφαιρέσετε την αίσθηση της δυσφορίας και γιατί συμβαίνει; Ας μιλήσουμε για οικεία προϊόντα υγιεινής για τις γυναίκες και εξετάστε κοινές αιτίες που προκαλούν αυτές τις δυσκολίες.\nΑιτίες δυσφορίας στην οικεία περιοχή\nΗ ανισορροπημένη ισορροπία οξέος-βάσης στην οικεία περιοχή είναι μια κοινή αιτία των προβλημάτων των γυναικών: φαγούρα, καύση, μυρωδιά, απόρριψη. Όλες αυτές οι επιδράσεις προκαλούν απορρυπαντικά που δεν προορίζονται για προσωπική υγιεινή, όπως: πηκτή αφρού, μωρό και κανονικό σαπούνι. Όλα αυτά τα εργαλεία, κατά κανόνα, το επίπεδο pH υπερβαίνει το 5, 5 και κυμαίνεται στην περιοχή 6-9, όταν η κανονική τιμή για οικεία υγιεινή σημαίνει 3, 3 - 5, 2.\nΗ παραβίαση της μικροχλωρίδας προκαλεί επίσης συχνή κολύμβηση στην πισίνα. Συνήθως, το νερό στην πισίνα είναι "σκληρό" και έντονα χλωριωμένο, γεγονός που οδηγεί σε παραβίαση του επιπέδου του pH του δέρματος του σώματος, για να μην αναφέρουμε τα οικεία μέρη.\nΚατά τη διάρκεια των κρίσιμων ημερών, το επίπεδο του pH αλλάζει, αρχίζει να αυξάνεται στα 6. Κατά τη διάρκεια αυτής της περιόδου, είναι σημαντικό να διατηρηθεί το σωστό επίπεδο όξινου περιβάλλοντος, προκειμένου να αποφευχθεί η διείσδυση των μολύνσεων.\nΟι ορμονικές αλλαγές στις γυναίκες επηρεάζουν άμεσα την κατάσταση της μικροχλωρίδας. Η εγκυμοσύνη, η περίοδος μετά τον τοκετό, η εμμηνόπαυση οδηγούν σε διαταραχή της ισορροπίας της όξινης βάσης στην οικεία περιοχή. Μπορείτε να προστατεύσετε τον εαυτό σας και να αποτρέψετε λοιμώξεις και βακτήρια και να μην προκαλέσετε φλεγμονώδη διαδικασία, αν δώσετε τη δέουσα προσοχή στη διατήρηση της φυσικής προστασίας της οικείας περιοχής.\nΗ ανισορροπία της μικροχλωρίδας οδηγεί συχνά στην ανάπτυξη μυκήτων, την εμφάνιση δυσβολικώσεως, η οποία απαιτεί θεραπεία. Για να αποφευχθεί η εμφάνιση τσίχλας, άλλες ασθένειες και δυσφορία θα βοηθήσουν έναν απλό κανόνα προσωπικής υγιεινής - τη χρήση απορρυπαντικών που χαρακτηρίζονται "για οικεία υγιεινή".\nΤο Gel για καθημερινή προσωπική υγιεινή περιέχει το επιθυμητό επίπεδο pH και είναι 4, 5. Περιέχει αντιμικροβιακό σύμπλοκο, γαλακτικό οξύ και εκχυλίσματα χαμομηλιού και καλέντουλας. Τα ήπια καθαριστικά συστατικά κάνουν καλή δουλειά με τον καθαρισμό, την προστασία και την απαλότητα του δέρματος. Δεν κοστίζει περισσότερο από ένα τζελ αφρού, η κατανάλωση είναι ελάχιστη.\nΑυτό το εργαλείο για την προσωπική υγιεινή πωλείται κυρίως στο φαρμακείο. Ήπια καθαριστική γέλη από τη γαλλική μάρκα φαρμακευτικών καλλυντικών γίνεται με βάση το ιαματικό νερό Uryazh, περιέχει γαλακτικό οξύ, το οποίο είναι υπεύθυνο για τη διατήρηση της φυσιολογικής μικροχλωρίδας και το κατοχυρωμένο με δίπλωμα ευρεσιτεχνίας σύμπλεγμα Glyco-Gene, το οποίο δεν στεγνώνει την βλεννογόνο των γεννητικών οργάνων. Εφαρμόζεται για μικρό χρονικό διάστημα έως 10 ημέρες.\nGel ROCS Ivomed Φροντίδα μπικίνι\nΈνα ήπιο φάρμακο για καθημερινή καθαριότητα, βοηθά στην αποκατάσταση και διατήρηση της ισορροπίας της χλωρίδας των ζωντανών ζωνών. Περιέχει 100% ενεργά συστατικά φυτικής προέλευσης. Το πήκτωμα δεν αφαιρεί τις βλεννώδεις μεμβράνες, παρέχει πλήρη, οικεία υγιεινή.\nLactacyd gel βασική φροντίδα\nΓαλλική μάρκα που ειδικεύεται σε οικεία προϊόντα υγιεινής για τις γυναίκες. Το εργαλείο είναι κατάλληλο για καθημερινή χρήση, έχει pH 5, 2, στον τύπο του περιέχει δραστικά συστατικά όπως το γαλακτικό οξύ και τον αναζωογονητικό ορό γάλακτος. Η μάρκα παράγει κατευθυντικά προϊόντα: ενάντια στους ερεθισμούς, για την προστασία από τις δυσάρεστες οσμές, την ενυδάτωση, για το ευαίσθητο δέρμα, την εξάλειψη του ερεθισμού και του κνησμού, καθώς και έναντι άλλων κοινών αιτιών. Το φάσμα του pH κυμαίνεται από 3, 2 έως 5, 2.\nΖελέ "Epigen Intim"\nΤο πήκτωμα με βάση το εκχύλισμα ρίζας γλυκόριζας παρέχει ολοκληρωμένη φροντίδα στα γεννητικά όργανα. Καθαρίζει, βοηθά στην αποκατάσταση της ισορροπίας της μικροχλωρίδας, διατηρεί το φυσικό επίπεδο οξύτητας των βλεννογόνων, δημιουργεί μια αίσθηση φρεσκάδας. Κατάλληλο για καθημερινή χρήση. Συνιστάται για όλες τις γυναίκες, ειδικά σε κρίσιμες μέρες.\nΤο εργαλείο της καθημερινής οικιακής υγιεινής διατηρεί μια υγιή ισορροπία μεταξύ οξυ-βάσεων στην οικεία περιοχή, φροντίζει απαλά και ευγενικά για την οικεία περιοχή, μαλακώνει και δημιουργεί άνεση. Ιδανικό για ευαίσθητο δέρμα.\nΠοια μέσα στενής υγιεινής χρησιμοποιείτε; Τι μπορείτε να συμβουλεύσετε να χρησιμοποιήσετε; Αφήστε σχόλια και σχόλια!\nΠώς να επιλέξετε ένα προϊόν φροντίδας για μια οικεία περιοχή; Τι αποτέλεσμα θα έπρεπε να έχει; Και τι πρέπει να ειδοποιήσετε; Εκτός από μερικές συμβουλές από τον γυναικολόγο μου - υποψήφιο για ιατρικές επιστήμες.\nΣας καλωσορίζω στην πρώτη μου κριτική για το Irecommend.ru!\nΤο θέμα αυτής της αναθεώρησης θα είναι Μέσα για οικεία υγιεινή με αντιβακτηριακά συστατικά Lactacyd Pharma (περιέχει γαλακτικό οξύ).\nΘα ξεκινήσω, ίσως, από την αρχή. Άρχισα να παρακολουθώ τη γυναικεία υγεία μου φέτος. Ήταν απλά ότι σε μια στιγμή κουράστηκα από κάποια «μικρά» προβλήματα που προκαλούσαν δυσφορία και γύρισα σε μαιευτήρα-γυναικολόγο. Και ξεκινάμε. Κεριά, αλοιφές, σκασίματα, χάπια - και όλα αυτά μέσα σε έξι μήνες. Δεν πέρασε ούτε ένα μήνα χωρίς κολπικά χάπια, τα οποία, ξέρετε, προκαλούν κάποια ταλαιπωρία στη ζωή.\nΔυστυχώς, μόλις μπήκα στην προγεννητική κλινική, συνειδητοποίησα πόσο σημαντικό είναι όλα τα «μικρά πράγματα» στην οικεία υγιεινή των γυναικών: τι είδους εσώρουχα πρέπει να φορέσεις; τι μαξιλάρια να χρησιμοποιήσετε? τι να κάνει, στην πραγματικότητα, αυτή η πολύ υγιεινή στην οικεία περιοχή.\nΈτσι, γιατί έχω ένα οικείο προϊόν υγιεινής με τα αντιβακτηριακά συστατικά του Lactacyd Pharma.\nΜετά την ολοκλήρωση της θεραπείας και τη διασφάλιση ότι η ανάλυση ελέγχου μου ήταν καλή και ήμουν υγιής, συνέχισα να χρησιμοποιώ ένα οικείο προϊόν υγιεινής που είχα στο σπίτι (το συνηθισμένο φθηνό εργαλείο μαζικής αγοράς). Το χρησιμοποίησα για ένα ή δύο μήνες και όλα ήταν ωραία: μια αίσθηση καθαριότητας, φρεσκάδας και άνεση. Αλλά σε μια "ωραία" μέρα βρήκα την απαλλαγή και ένιωσα μια μικρή φαγούρα. Φυσικά, αμέσως κάλεσα τον γυναικολόγο μου και πέρασε ένα επίχρισμα. Έστειλα τα αποτελέσματα στον γιατρό και αφού τα έβλεπα, ο γυναικολόγος μου είπε ότι είχα μια καλή ανάλυση. Μου συνέστησε να αλλάξω το οικείο προϊόν υγιεινής φαρμακείο με φυτικά συστατικά: φασκόμηλο, χαμομήλι, κλπ. Μετά από διαβούλευση με τον γυναικολόγο, άρχισα να ψάχνω και να μελετήσω το φάσμα των φαρμακευτικών προϊόντων οικιακής υγιεινής. Προς έκπληξή μου, ανακάλυψα ότι εκτός από το Lactacyd Pharma, δεν υπάρχουν άλλα φάρμακα. Σημειώνω ότι όλα τα προϊόντα της Lactacyd Pharma περιέχουν γαλακτικό οξύ, το οποίο μπορεί να γίνει κατανοητό από το ίδιο το όνομα. Από το πλήρες φάσμα του Lactacyd Pharma σήμερα, επέλεξα έναν παράγοντα με αντιβακτηριακά συστατικά, καθώς περιείχε εκχύλισμα θυμαριού (θυμάρι).\nΣτη συσκευασία μπορείτε να δείτε την τιμή του προϊόντος. Θα πω ότι δεν είναι φτηνό, το προηγούμενο μου κόστος 77 ρούβλια. Αλλά εδώ ο καθένας αποφασίζει για τον εαυτό του, για το τι να σωθεί, για το τι - όχι.\nΧρήσιμες ιδιότητες του Θυμαριού στη γυναικολογία:\nΤο φυτό χρησιμοποιείται με επιτυχία για τη φλεγμονή του κόλπου και του belyah, ειδικά σε γυναίκες μεγαλύτερης ηλικίας. Το θυμάρι είναι αποτελεσματικό στις φλεγμονώδεις διεργασίες, επιδεινούμενες από παθογόνο μικροχλωρίδα, μη ευαίσθητες στα αντιβιοτικά. Τα παρασκευάσματα θυμάρι έχουν αντιμικροβιακή δράση ακόμη και με αμελητέες ενώσεις φαινόλης.\nΈτσι, έχω στα χέρια μου ένα νέο εργαλείο για οικεία υγιεινή, το οποίο πραγματικά δεν μπορώ να περιμένω να δοκιμάσω στην επιχείρηση. Και, φυσικά, τι κάνουμε με τα καλλυντικά, αφήνοντας το κατάστημα / φαρμακείο μαζί του; Ορθή, οσφραίνοντας. Σε τελική ανάλυση, η πρώτη εντύπωση δημιουργείται όχι μόνο από τη σχεδίαση του πακέτου αλλά και από τη μυρωδιά του προϊόντος. Το άνοιγμα του κουτιού που περιέχει τη φιάλη με το προϊόν, διαπίστωσε ότι περιείχε (στο κουτί) μια μάλλον αιχμηρή και, όπως μου φαινόταν, επίμονη μυρωδιά. Αλλά, μυρίζοντας το ίδιο το εργαλείο, συνειδητοποίησα ότι δεν ήταν (προφανώς, η μυρωδιά ενός νέου χαρτονιού και χαρτιού αναμειγνύονται μέσα). Αντίθετα, το προϊόν είχε μια φρέσκια, διακριτική οσμή, λίγο σαν τη μυρωδιά των αρσενικών καλλυντικών για / μετά το ξύρισμα. Αλλά αυτό το άρωμα δεν είναι επίμονο και γρήγορα εξαφανίζεται από το δέρμα των χεριών και της οικείας περιοχής. Σε γενικές γραμμές, η μυρωδιά είναι ευχάριστη για μένα.\nΗ συνοχή του προϊόντος είναι υγρή, αλλά αυτό δεν εμποδίζει την οικονομία του, επειδή για μια διαδικασία υγιεινής αρκεί να πιέσετε τελείως το διανομέα. Μέσα άχρωμο, διαφανές. Σχεδόν δεν αφρίζει, αλλά δεν επηρεάζει τις ιδιότητες "πλύσης": μετά από τη χρήση, υπάρχει μια αίσθηση καθαρότητας, φρεσκάδας και άνεσης, το δέρμα είναι μαλακό, ενυδατωμένο, δεν υπάρχει αίσθημα στεγανότητας ή ξηρότητας. Πλένεται καλά.\nΤο εργαλείο χρησιμοποιείται στις συνήθεις μέρες (2 φορές την ημέρα) και κατά τη διάρκεια της εμμήνου ρύσεως (3-4 φορές την ημέρα). Σημειώθηκε για τον εαυτό μου η εξαφάνιση του να με ενοχλεί νωρίτερα η απόρριψη και ο κνησμός. Δεν παρατηρήθηκαν παρενέργειες, αλλεργικές αντιδράσεις, ερεθισμός και άλλες αρνητικές επιδράσεις.\nΚαι τώρα ας μιλήσουμε για την επιλογή των μέσων για την προσωπική υγιεινή.\nΑπό τη δική μου εμπειρία το έκανα σίγουροΤα προσωπικά προϊόντα υγιεινής θα πρέπει να επιλέγονται μαζί με τον γυναικολόγο με βάση τα αποτελέσματα των εξετάσεων σας.. Αν θέλετε να αποφύγετε πιθανές αλλεργικές αντιδράσεις και ερεθισμούς, κάντε ακριβώς αυτό! Μόνο ένας γυναικολόγος μπορεί να βρει το σωστό εργαλείο για την προσωπική σας υγιεινή! Δώστε την προσοχή σας επίσης στο γεγονός ότι δεν είναι όλα τα κατάλληλα προϊόντα που περιέχουν γαλακτικό οξύ. Αυτό το σημείο είναι επίσης καλύτερο να συζητηθεί με τον γυναικολόγο σας. Επιλέξαμε ένα φάρμακο με γαλακτικό οξύ ακριβώς επειδή ο γυναικολόγος μου είπε ότι θα μου ταιριάζει (αν και εγώ ο ίδιος δεν κυνηγούσα μετά από αυτό). Και εσείς προσεγγίζετε επίσης την ευθύνη για την επιλογή μέσων για προσωπική υγιεινή, προκειμένου να αποφύγετε περιττά προβλήματα υγείας!\nΚαι τελευταίο αλλά εξίσου σημαντικό. Επέστρεψα στη σημερινή γυναικολόγο για τη σύσταση (και ποτέ δεν το εξέφρασα). Σε σύντομο χρονικό διάστημα ότι είμαι "φίλοι" με τον γυναικολόγο μου, μπορώ να καταλήξω στο συμπέρασμα ότι δεν μπορώ να βρω έναν καλύτερο γυναικολόγο (υπάρχει μια θλιβερή εμπειρία).\nΛοιπόν, τι μου συμβουλεύει ο γυναικολόγος μου, για να μην έχουν προβλήματα με τη μικροχλωρίδα, δεν υπήρχε δυσφορία και δυσφορία στην οικεία περιοχή;\n1. Στις ημέρες εμμηνόρροιας χρήση αναπνεύσιμα μαξιλάρια (ανατρέξτε στη συσκευασία). Αυτό είναι σημαντικό, επειδή χρησιμοποιούμε φλάντζες σε κρίσιμες ημέρες όλο το εικοσιτετράωρο και το δέρμα πρέπει να αναπνέει. Ιδιαίτερα ισχύει για τα κορίτσια των οποίων η εμμηνόρροια δεν διαρκεί 3 ημέρες και 6-7 ημέρες.\n2. Στις συνήθεις μέρες σταματήστε να χρησιμοποιείτε τις επενδύσεις των εσώρουχων, γιατί το δέρμα μας έχει ήδη 3-7 ημέρες το μήνα για να "φυλακιστεί" σε μαξιλάρια υγιεινής κατά τη διάρκεια της εμμήνου ρύσεως.\n3. Προχωρήστε πλήρως Λευκά είδη από φυσικό ύφασμα, πάλι, έτσι ώστε το δέρμα "αναπνέει".\n4. Στην καυτή εποχή, μην "σφραγίζετε" σε τζιν, καλσόν, κλπ. Φορέστε φως, φούστες και φορέματα, Αφήστε το δέρμα σας να αναπνεύσει.\nΟι συμβουλές είναι αρκετά απλές, αλλά η παραμέλησή τους μπορεί να οδηγήσει σε ανεπιθύμητες συνέπειες.\nΑν παρατηρήσετε ερεθισμό, απόρριψη, φαγούρα, δυσφορία (και οι αναλύσεις σας είναι εντάξει) - αλλάξτε την οικεία υγιεινή σας, μπορεί να είναι η αιτία αυτών των προβλημάτων. Και, φυσικά, εάν έχετε οποιαδήποτε προβλήματα, επικοινωνήστε με το γιατρό σας.\nΣε αυτό το άρθρο, μπορείτε να διαβάσετε τις οδηγίες χρήσης του φαρμάκου Fluconazole.


Μητσοτάκης: Η χώρα διψάει για εκσυγχρονισμό - Η Δημόσια Διοίκηση αλλάζει - Ειδήσεις - νέα - Το Βήμα Online\nΜητσοτάκης: Η χώρα διψάει για εκσυγχρονισμό – Η Δημόσια Διοίκηση αλλάζει\n«Είμαι ένας πρωθυπουργός μιας χώρας που διψάει για εκσυγχρονισμό. Ως πρώην υπουργός διοικητικής μεταρρύθμισης ξέρω τις δυνατότητες των κρατικών αξιωματούχων μας και παραμένω εξαιρετικά αισιόδοξος» τόνισε ο πρωθυπουργός.\n«Είμαι ένας πρωθυπουργός μιας χώρας που διψάει για εκσυγχρονισμό. Ως πρώην υπουργός διοικητικής μεταρρύθμισης ξέρω τις δυνατότητες των κρατικών αξιωματούχων μας και παραμένω εξαιρετικά αισιόδοξος. Θα μπορούσα να πω ότι το δικαίωμα υπογραφής που τώρα αναλαμβάνεται είναι η δική μου υπογραφή εμπιστοσύνης στα στελέχη του δημοσίου. Καιρός πια οι πολιτικές επιλογές να βρουν πετυχημένες τεχνοκρατικές εφαρμογές.\nΝα αφήσουμε στην άκρη κομματικές σκοπιμότητες, να αφήσουμε το κράτος να λειτουργήσει, να έχει συνέχεια» είπε ο πρωθυπουργός και σημείωσε ότι «Βρισκόμαστε σήμερα στην ευχάριστη θέση να έχουμε σημαντικό αριθμό γενικών διευθυντών που είναι έτοιμοι να υλοποιήσουν ένα σημαντικό σκέλος της μεταρρύθμισης του επιτελικού κράτους. Υπάρχουν μεταρρυθμίσεις που συνοδεύονται από πολλά λόγια και επιχειρήματα και τελικά οδηγούν σε ελάχιστον ή μηδενικό αποτέλεσμα. Και άλλες που αν και περιγράφονται σε λίγες γραμμές μπορεί να οδηγήσουν σε μεγάλες τομές».


PULSAR QUANTUM XD19S Θερμική απεικόνιση\nΘΕΡΜΙΚΗ ΑΠΕΙΚΟΝΙΣΗ PULSAR QUANTUM XD19S\nΗλεκτρονική συσκευή ΘΕΡΜΙΚΗΣ απεικόνισης. Διαθέτει Σταδιακή Μέτρηση Απόστασης και Απεικόνιση Πολλαπλών Χρωμάτων και ρυθμό αλλαγής καρέ 50Hz. Οθόνη OLED 640x480 pixel, Διαβάθμιση προστασίας IPX4 Μέγιστη απόσταση παρατήρησης 500 μέτρα !\nΒάρος 0,32 κιλά Διαστάσεις 180χ86χ58. Λειτουργεί με 4χΑΑ αλκαλικές μπαταρίες.\nΔιαφορετικές παλέτες χρωμάτων\nΤο Quantum XDS προσφέρει την επιλογή εμφάνισης της παρατηρούμενης εικόνας σε μία από τις έξι (6) χρωματικές παλέτες που διαθέτει, μονόχρωμη (συνηθισμένο το θερμό Λευκό ή το θερμό Μαύρο). ή με χρώμα τονίζοντας της πιο θερμές και τις πιο ψυχρές επιφάνειες με διαφορετικό χρώμα.\nΣταυρόνημα μέτρησης αποστάσεων\nΔιαθέτει σταδιακό σύστημα μέτρησης της απόστασης για παρατηρούμενα αντικείμενα με γνωστό ύψος (Ελάφι 1,7μέτρα ύψος, Αγριογούρουνο 0,70 μέτρα ύψος, Λαγός 0,30 μέτρα ύψος) με την βοήθεια ενός τύπου σταυρονήματος που αποδίδει επαρκεί ακρίβεια.\nΗ πραγματική απόσταση ανίχνευσης για μία ανθρώπινη φιγούρα (διαστάσεις 1,80μχ0,50μ) σε εξωτερικό πεδίο (μιας και ο άνθρωπος φορά ρούχα παραλλαγής με το περιβάλλον) για τα Quamtum XDS κυμαίνεται από 500-1250 μέτρα ανάλογα με το μοντέλο.\nΗ απενεργοποίηση της μονάδας εξόδου video στα Quantum της σειράς "S" αυξάνει τον χρόνο λειτουργίας είτε για τις μπαταρίες που φέρει η ίδια η συσκευή μέσα της είτε για εξωτερική τροφοδοσία.\nΟι συσκευές Quantum χαρακτηρίζονται από γρήγορη εκκίνηση (από 5 έως 7 δευτερόλεπτα) από την στιγμή που θα πατηθεί το κομβίο εκκίνησης μέχρι να βρεθεί η συσκευή σε κατάσταση πλήρους λειτουργίας.\nΑυτά είναι από τα καλύτερα αποτελέσματα στην κατηγορία.\nΕυρύ φάσμα θερμοκρασιών λειτουργίας\nΟι συσκευές Quantum είναι σχεδιασμένες να μπορούν να δουλέψουν σε πολύ χαμηλές θερμοκρασίες (-25C°) χάρις στην ανθεκτική στον παγετό οθόνη OLED ( η εικόνα παραμένει η ίδια όπως όταν η παρατήρηση γίνεται σε θερμοκρασίες με θετικό πρόσημο).\nΤο Quantum τροφοδοτείται με τέσσερις (4) μπαταρίες μεγέθους ΑΑ (επαναφορτιζόμενες ή αλκαλικές). Οι μπαταρίες τοποθετούνται σε ειδική θήκη που στην συνέχεια τοποθετείται με την σειρά της μέσα στην ειδική υποδοχή της συσκευής.\nΗ διάρκεια λειτουργίας της συσκευής μπορεί να αυξηθεί τοποθετώντας εξωτερική παροχή ρεύματος π.χ. Μπαταριοθήκη PULSAR EPS3 & EPS5 ή 12v από αυτοκίνητο. Η σύνδεση γίνεται με jack κάτω από την συσκευή. Όταν χρησιμοποιείται σε πολύ χαμηλές θερμοκρασίες τότε η Μπαταριοθήκη μπορεί να "κρυφτεί" κάτω από τα ρούχα.\nΤα κεντρικά κομβία λειτουργίας και ρυθμίσεων της συσκευής (Άνοιγμα & Κλείσιμο της συσκευής, ευθυγράμμισης, αλλαγής χρώματος/ψηφιακό zoom) βρίσκονται στο επάνω μέρος της συσκευής.\nΤο μέγεθος και η θέση τους έχουν σχεδιαστή έτσι ώστε η πρόσβαση τους να είναι εύκολη και χρηστική με ή χωρίς γάντια. Η φωτεινότητα και η αντίθεση είναι ενσωματωμένες στον εμπρόσθιο περιστροφικό διακόπτη δίπλα στον αντικειμενικό φακό.\nΕξαιτίας της υψηλής συχνότητας της εικόνας (50Hz) είναι άνετη η χρήση της συσκευής δυναμικά (κατά την διάρκεια έντονης κίνησης του χειριστή ή του παρατηρούμενου αντικειμένου).\nΧρήση των λειτουργιών\nΤα QUANTUM XDS προτείνουν τρεις τρόπους λειτουργίας, ο κάθε ένας σχεδιασμένος να προσφέρει την ιδανική εικόνα κάτω από συγκεκριμένες συνθήκες λειτουργίας. Οι τρόποι λειτουργίας έχουν ως εξής:\n"Πόλη" / "City" (ενισχυμένη αντίθεση), "Δάσος" / "Forest" (χαμηλή αντίθεση) και "Αναγνώριση" / "Identification" (βελτιωμένη απόδοση των λεπτομερειών στα θερμά αντικείμενα).\nΌταν είναι απαραίτητο για τον χρήστη να σταματήσει προσωρινά την παρατήρηση έχει την δυνατότητα να χρησιμοποιήσει την λειτουργία αυτή και να σβήσει την οθόνη. Παρέχει το απαραίτητο επίπεδο κάλυψης (κανένας φωτισμός από το προσοφθάλμιο της συσκευής) ανάμεσα στις περιόδους ανίχνευσης καθώς και την γρήγορη επαναφορά της λειτουργίας της συσκευής ( όταν σβήνει η οθόνη, όλες οι άλλες λειτουργίες εργάζονται και η επαναφορά στην κανονική λειτουργία γίνεται μόνο με ένα απλό πάτημα του διακόπτη οθόνης).\nΤα QUANTUM προτείνουν τρεις τρόπους βαθμονόμησης: ήσυχος χειροκίνητος τρόπος ("Μ") , αυτόματος ("Α") και ημί-αυτόματος ("Η"). Ο τρόπος "Α" συνεπάγεται ρύθμιση χωρίς την συμμετοχή του χρήστη\n(η διαδικασία έναρξης (ενεργοποίηση του κλείστρου) γίνεται αυτόματα). Στην λειτουργία "Η" ο χρήστης αποφασίζει μόνος του εάν χρειάζεται βαθμονόμηση σύμφωνα με την ποιότητα της εικόνας.\nΣε αυτή την περίπτωση πρέπει να πατηθεί το κομβίο "CAL" . Η χειροκίνητη βαθμονόμηση ("Μ") συμβαίνει όταν πατηθεί το κομβίο "CAL" ενώ το καπάκι του φακού είναι κλειστό. Η χειροκίνητη "Μ" βαθμονόμηση προτείνεται κατά την διάρκεια οποιασδήποτε χρήσης που είναι απαραίτητη η απόλυτη ησυχία.\nΤο σώμα της συσκευής που είναι πλαστικό ενισχυμένο με υαλονήματα μπορεί να αντέξει αποτελεσματικά διάφορες μικρές κρούσεις καθώς επίσης την υγρασία και τη σκόνη έτσι ώστε η συσκευή να μπορεί να χρησιμοποιηθεί σε εξωτερικό περιβάλλον με απαιτήσεις. Η λαστιχένια εξωτερική επένδυση προσφέρει ικανοποιητικό αντιολισθητικό κράτημα.\nΡυθμιστής φωτεινότητας και αντίθεσης\nΟ περιστροφικό διακόπτης ελέγχου που βρίσκεται στο μπροστινό μέρος της συσκευής δίπλα στον αντικειμενικό φακό επιτρέπει τον χρήστη να ρυθμίσει την φωτεινότητα και την αντίθεση στα πλέον κατάλληλα επίπεδα για κάθε ειδική περίπτωση.\nΌλα τα μοντέλα QUANTUM είναι εφοδιασμένα με αναλογική έξοδο video έτσι ώστε να επιτρέπεται η σύνδεση με εξωτερικές πηγές καταγραφής ή μετάδοσης της εικόνας σε οθόνη.\nΠραγματικές πληροφορίες σχετικά με την κατάσταση της συσκευής θερμικής απεικόνισης, που απεικονίζονται με τη μορφή μπλε εικονιδίων και αριθμών, βρίσκονται στον πίνακα δεδομένων στο κατώτερο τμήμα της οθόνης και δεν παρεμβάλλονται στην εικόνα που παρατηρείται. Όταν γίνεται εναλλαγή μεταξύ των διαφόρων λειτουργιών (το ψηφιακό zoom, την αντιστροφή του χρώματος, τις ρυθμίσεις φωτεινότητας / αντίθεσης) τα αντίστοιχα μεγάλου μεγέθους εικονίδια εμφανίζονται στο επάνω δεξί μέρος της οθόνης.


Βενετία-VCE | Air Champion24\nΦθηνές πτήσεις προς την Βενετία-VCE\nΚατά την καλοκαιρινή περίοδο αναχωρούν απευθείας πτήσεις της Aegean Airlines και της Alitalia προς το αεροδρόμιο Marco Polo της Βενετίας.Η διάρκεια της πτήσης είναι 2 ώρες και 20 λεπτά. Μπορείτε να φθάσετε στην Βενετία και με πτήσεις με ανταπόκριση με KLM, Swiss, Lufthansa, Austrian Airlines, Turkish Airlines, Alitalia, Air France.\nΑεροπορικά εισιτήρια προς Βενετία\nΜε το AirChampion24.com μπορείτε να κλείσετε εύκολα και γρήγορα τα πιο φθηνά αεροπορικά εισιτήρια προς την Βενετία. Ολες οι πτήσεις προς την Βενετία εμφανίζονται σύμφωνα με την διαθεσιμότητα των θέσεων στην κάθε πτήση. Μπορείτε να αγοράσετε τα αεροπορικά σας εισιτήρια απο το AirChampion24.com με λίγα και απλά βήματα η να μας καλέσετε στο τηλέφωνο. Αφου ολοκληρώσετε την κράτηση του αεροπορικού εισιτηρίου λαμβάνετε email η sms με το νούμερο του ηλεκτρονικού εισιτηρίου και τις πληροφορίες της πτήσης σας. Στο αεροδρόμιο χρειάζεστε μόνο το ταξιδιωτικό σας έγγραφο και το νούμερο του ηλεκτρονικού σας εισιτηρίου για να πραγματοποιήσετε το check in και να επιβιβαστείτε στην πτήση σας.\nΤο αεροδρόμιο της Βενετίας Μάρκο Πόλο βρίσκεται στην ηπειρωτική χώρα και συγκεκριμένα στην περιοχή Tessera. Απέχει από το κέντρο 13 χλμ οδικώς και 8 χλμ ακτοπλοικώς.\n-Με τη θαλάσσια συγκοινωνία φθάνετε στο κέντρο σε 1 ώρα και 15 λεπτά με εισιτήριο 7€.\n-Η μεταφορά από τη στεριά γίνεται με οδικό ταξί με κόστος 70€μέχρι την Piazzale Roma.\n-Η λεωφορειακή γραμμή ATVO με τα μπλε λεωφορεία σας μεταφέρει στην Piazzale Roma σε 20 λεπτά με εισιτήριο 5€.\n-Η λεωφορειακή γραμμή ACTV με τα πορτοκαλί λεωφορεία σας μεταφέρουν στην Piazzale Roma σε 35 λεπτά με εισιτήριο 5€.Το αεροδρόμιο της Βενετίας Μάρκο Πόλο βρίσκεται στην ηπειρωτική χώρα και συγκεκριμένα στην περιοχή Tessera.Απέχει από το κέντρο 13 χλμ οδικώς και 8 χλμ ακτοπλοικώς.\n-Η μεταφορά από τη θάλασσα γίνεται με τα θαλάσσια ταξί.Η διαδρομή διαρκεί 15 λεπτά και το κόστος έως 3 άτομα είναι 105€ και έως 5 άτομα 125€.\nΑπό το αεροδρόμιο της Βενετίας Marco Polo προσφέρονται υπηρεσίες υψηλού επιπέδου. Θα βρείτε πολλά καταστήματα με τοπικές λιχουδιές, με αφορολόγητα είδη, καφέ, εστιατόρια, ιατρικές υπηρεσίες, τράπεζες και ανταλλακτήρια συναλλάγματος, ταχυδρομείο, φαρμακείο, αίθουσες πρώτης θέσης, χώρους βρεφικής φροντίδας, εξυπηρετήσεις για ΑΜΕΑ, χώρους στάθμευσης, δωρεάν πρόσβαση στο διαδίκτυο.\nΤο τηλέφωνο του αεροδρομίου είναι το +39 041 5415084.\nΕρώτηση * 4 + 15 =


Εξήντα λεπτά ήταν αρκετά για τη Θήρα - Α1 ΓΥΝΑΙΚΩΝ - www.volleyplanet.gr : Ειδήσεις (νέα) για το Βόλλευ – News for Volleyball\nΕξήντα λεπτά ήταν αρκετά για τη Θήρα\nΑρκούσαν 60 λεπτά για τον ΑΟ Θήρας να φθάσει στην 18η του νίκη στην Α1 γυναικών, νικώντας άνετα 3-0 την Ηλιούπολη και με 52 βαθμούς παραμένει σταθερά στη δέυτερη θέση, έχοντας 4 λιγότερους από τον πρώτο Ολυμπιακό (56) και 4 περισσότερους από τον τρίτο Πανναξιακό (48).\nΗ Ηλιούπολη παρέμεινε με 17 βαθμούς στην 10η θέση της βαθμολογίας.\nΗ Μερτέκη ξεκουράστηκε για λογαριασμό του ΑΟΘ ενώ η Εμμανουηλίδου δεν ήταν στη διάθεση του Γκάϊτς. Από την άλλη, για τη Ηλιούπολη δεν\nαγωνίστηκε η... ασθενής Γκλιγκόροβιτς.\nΟ ΑΟΘ έχοντας την Καλανταρίδου με 15 πόντους (5 άσσους) σε καλή μέρα πίεσε από το σερβίς, σε ένα κακό ποιοτικά ματς με 50 συνολικά λάθη (24-26).\nΉταν το πρώτο παιχνίδι της Ελένης Μεμετζή ως αντίπαλος του ΑΟ Θήρας, ομάδα την οποία το 2014 οδήγησε ως κόουτς για πρώτη φορά στα μεγάλα σαλόνια. Η νυν συνεργάτης της Λία Μήτση στο πάγκο της Ηλιούπολης έγινε δεκτή με χειροκρότημα από τους Σαντορινιούς που βρέθηκαν στο ΔΑΠΠΟΣ.


1964: Σαν σήμερα η Μαίρη Κουάντ προκαλεί επανάσταση στη μόδα με τη μίνι φούστα στην Αγγλία. | Cretablog\n10 Ιουλίου 20190633\nΗ εμφάνιση της μίνι φούστας (mini-skirt) θεωρήθηκε μία ακόμη ανατρεπτική πράξη, από τις πολλές που έφερε η δεκαετία του ’60. Το μίνι εκδημοκρατικοποίησε τη μόδα, απελευθέρωσε τη γυναίκα και προκάλεσε τα πρώτα «εγκεφαλικά» στους άνδρες. Τα συντηρητικά πνεύματα αντέδρασαν έντονα στην αρχή, αλλά στο τέλος υποκλήθηκαν στη νέα μόδα. Μέχρι και η δική μας χούντα προσπάθησε δια του Στυλιανού Παττακούνα απαγορεύσει το μίνι, αλλά πολύ γρήγορα αναγνώρισε το μάταιο της προσπάθειάς της. Η μίνι φούστα είχε γίνει καθεστώς.\nΤο μίνι δεν είναι ανακάλυψη της δεκαετίας του ’60. Μινιφορούσες υπήρχαν στην Αρχαία Σπάρτη («φαινομηρίδες»), σε φυλές της Κίνας και της Αφρικής από τα μεσαιωνικά χρόνια. Κάποιοι ιστορικοί της μόδας εντάσσουν και την ένδοξη φουστανέλα στην κατηγορία του μίνι. Το 1926 η αμερικανίδα τραγουδίστρια Ζοζεφίν Μπέικερ τόλμησε να εμφανισθεί σε κλαμπ του Παρισιού μ’ ένα καυτό μίνι, φτιαγμένο από μπανάνες. Τη δεκαετία του ’50 μπορούσε να δει κάποιος μινιφορούσες σε ταινίες επιστημονικής φαντασίας, στα γήπεδα του τένις και στα παγοδρόμια. Μίνι φορούσαν οι χορεύτριες και οι τσιρλίντερς.\nΗ επιβολή και η διάδοση της μίνι φούστας είναι συνδεδεμένη με την αγγλίδα σχεδιάστρια και επιχειρηματία Μαίρη Κουάντ (γ. 1934). Η Κουάντ διατηρούσε την μπουτίκ Bazaar στο Τσέλσι του Λονδίνου και από τα τέλη της δεκαετίας του ’50 άρχισε να πειραματίζεται με το μήκος της φούστας. Η ληξιαρχική πράξη γέννησης του μίνι θεωρείται η 10η Ιουλίου 1964, όταν η 30χρονη Κουάντ παρουσίασε την πρώτη της ολοκληρωμένη της κολεξιόν με μίνι φούστες και προκάλεσε μεγάλο θόρυβο στον κόσμο της μόδας. Η ονομασία «μίνι» προέρχεται από το αγαπημένο της αυτοκίνητο, μάρκας Μίνι Κούπερ.\nΕπιδίωξη της Κουάντ ήταν να φτιάξει ένα πρακτικό και συνάμα απελευθερωτικό ρούχο για τη γυναίκα, που «να τις επιτρέπει να τρέξει για να προλάβει το λεωφορείο». Η ίδια αναγνωρίζει ότι το μίνι το ανακάλυψαν οι πελάτισσές της. «Έρχονταν στο μαγαζί για να προβάρουν μια φούστα και μου έλεγαν να την κάνω όλο και πιο κοντή». Την πατρότητα του μίνι διεκδίκησαν και διεκδικούν ακόμη δύο σχεδιαστές, ο γάλλος Αντρέ Κουρέζ (1923 – 2016) και ο άγγλος Τζον Μπέιτς (γ. 1938).\n1 Δεκεμβρίου 20190284\n27 Φεβρουαρίου 20200226\n26 Φεβρουαρίου 20200181\n1953: Σαν σήμερα τελειώνει έπειτα από μακρά διαδικασία, η Δίκη των Αεροπόρων. Στο εδώλιο του κατηγορουμένου κάθονται στελέχη της πολεμικής αεροπορίας, που κατηγορούνται για φιλοκομμουνιστικές δραστηριότητες.\n3 Αυγούστου 20190506


(11/01/2009) Στις 11/01/09 τα παιδιά του παιδικού σταθμού πραγματοποίησαν τη Χριστουγεννιάτικη γιορτή τους με οικολογικό περιεχόμενο, με το έργο των Α. Βερούλη και Ν. Μιχαλόπουλου <<Ο Αϊ Βασίλης είναι πράσινος>>.\n(18/12/2008) Στις 18/12/09 πραγματοποιήθηκε η Χριστουγεννιάτικη γιορτή των τμημάτων των προνηπίων. Οι μικροί μας μαθητές παρουσίασαν το έργο του Ευγένιου Τριβιζά με τίτλο <<Το ποντικάκι που ήθελε ν΄αγγίξει ένα αστεράκι>>.\n(15/12/2008) Πραγματοποιήθηκε η Χριστουγεννιάτικη γιορτή των νηπίων, με τίτλο <<Με ευχές, αναμνήσεις και αγάπη>>. Στα πλαίσια της γιορτής μας ζωντάνεψαν ήθη και έθιμα του Δωδεκαήμερου των Χριστουγέννων.\nΤην Κυριακή 14/12/2008 στο σχολείο πραγματοποιήθηκε χριστουγεννιάτικο παζάρι, φιλανθρωπικού χαρακτήρα, τα έσοδα του οποίου διατέθηκαν για την ενίσχυση του Ορφανοτροφείου Θηλέων Θεσσαλονίκης <<Η Μέλισσα>>.\nΟι μαθητές της Δ΄και Ε΄τάξης του σχολείου μας επιλέχτηκαν για να πλαισιώσουν τα εγκαίνια της μόνιμης έκθεσης του Ολυμπιακού Μουσείου Θεσσαλονίκης, με θέμα <<Ολυμπιακοί Αγώνες>>. Τα εγκαίνια τέλεσε ο Υφυπουργός Πολιτισμού, αρμόδιος σε θέματα αθλητισμού, κ. Γιάννης Ιωαννίδης και οι Έλληνες Ολυμπιονίκες Πηγή Δεβετζή, Αλέξανδρος Νικολαΐδης, Βούλα Πατουλίδου, Τασούλα Κελεσίδου και Νίκη Μπακογιάννη.\nΤο σχολείο μας συμμετείχε στο 4ο Μαθητικό Προσυνέδριο Πληροφορικής Θεσσαλονίκης που διοργάνωσε η Περιφερειακή Διεύθυνση Α/θμιας και Β/θμιας Εκπαίδευσης Κεντρικής Μακεδονίας. Το συνέδριο πραγματοποιήθηκε στις 20 Μαρτίου 2012 στο Μουσικό Γυμνάσιο Θεσσαλονίκης με τη συμμετοχή μαθητών σχολείων Πρωτοβάθμιας Εκπαίδευσης (των τάξεων Ε΄ και ΣΤ΄) και Δευτεροβάθμιας Εκπαίδευσης Ανατολικής και Δυτικής Θεσσαλονίκης, με εργασίες που οι ίδιοι οι μαθητές εκπόνησαν.\nΟι μαθητές της Ε΄ και Στ΄ τάξης του σχολείου μας παρουσίασαν τις εργασίες τους, άλλες σε μορφή εισηγήσεων και άλλες σε μορφή πόστερ και απέσπασαν θερμά χειροκροτήματα. Οι εργασίες τους εκπονήθηκαν στο πλαίσιο της εφαρμογής των νέων τεχνολογιών στο εκπαιδευτικό πρόγραμμα του σχολείου μας.\nΟι εργασίες που παρουσίασαν οι μαθητές των Προτύπων Εκπαιδευτηρίων Θεσσαλονίκης είναι οι εξής:\nPivot, a time travel\nΤαξιδεύοντας με το Photoshop\nΖωντανεύοντας αρχαίους μύθους


Αλληλοκατηγορίες μεταξύ κατηγορουμένων στη δίκη της Χρυσής Αυγής - Sputnik Ελλάδα\n15:54 31 ΜΑΪΟY 2020\n18:38 25.06.2019 Λήψη σύντομου url\nΣε απειλές που, όπως τόνισε, δέχθηκε από στέλεχος της Τοπικής Οργάνωσης Νίκαιας της Χρυσής Αυγής, όταν αρνήθηκε να συναινέσει σε όσα του ζήτησε να καταθέσει στις Αρχές, αναφέρθηκε 58χρονος κατηγορούμενος για τη δολοφονία του Παύλου Φύσσα.\nΑπειλές και εκβιασμούς σε βάρος του, προκειμένου να μην πει την αλήθεια, κατήγγειλε 58χρονος κατηγορούμενος στη δίκη της Χρυσής Αυγής. Πρόκειται για τον 58χρονο Γιώργο Δήμου, κατηγορούμενο για απλή συνέργεια στη δολοφονία, ο οποίος απολογήθηκε την Τρίτη ενώπιον του Τριμελούς Εφετείου Κακουργημάτων.\nΣύμφωνα με στοιχεία της υπόθεσης και όπως αναφέρει το ΑΠΕ-ΜΠΕ, ο 58χρονος είχε τηλεφωνήσει τα ξημερώματα της 18ης Σεπτεμβρίου 2013 στον Γιώργο Ρουπακιά, ο οποίος του είχε πει πως ήταν στο Τμήμα και να πάρει τον, κατά τη δικογραφία, πυρηνάρχη Γιώργο Πατέλη.\nΔίκη Χ.Α.: Έντονη αντίδραση της Μάγδας Φύσσα για τις αντιφάσεις κατηγορούμενου\nΟ Γ. Δήμου κατέθεσε πως τηλεφώνησε στον Γ. Ρουπακιά για να δει τι αφορούσε η συγκέντρωση που είχε προγραμματιστεί και είπε πως πήγε στα γραφεία της Τοπικής, όπου είδε μαζεμένα επτά – οκτώ μηχανάκια, με τους αναβάτες να φορούν κράνη. Ανέφερε, δε, πως αναγνώρισε έναν συγκατηγορούμενό του, τον Ιωάννη - Βασίλειο Κομιανό, ο οποίος δεν φορούσε κράνος. Κατά τον Γ. Δήμου, ο Κομιανός του είπε «πάμε για μάχη, έχουν πιάσει κάτι δικούς μας στο Κερατσίνι και πάμε να τους απελευθερώσουμε».\nΕν συνεχεία, ο Γ. Δήμου επεσήμανε ότι δεν ακολούθησε την πορεία των μηχανών. Σύμφωνα με τον 58χρονο κατηγορούμενο, την επόμενη ημέρα της δολοφονίας του Παύλου Φύσσα, του τηλεφώνησε ο συγκατηγορούμενός του Χρήστος Τσακανίκας και του ζήτησε να μεταβεί στα κεντρικά γραφεία της Χρυσής Αυγής μετά από εντολή του βουλευτή Γιάννη Λαγού.\nΔίκη Χ.Α.: Κατηγορούμενος δεν μπόρεσε να θυμηθεί τίποτα για τις επιθέσεις στο ΠΑΜΕ\nΤελικά, το ραντεβού έγινε στους Αγίους Αναργύρους, όπου σύμφωνα με τον Γ. Δήμου, προσήλθε ο Χρ. Τσακανίκας, ο οποίος του είπε πως είναι ανάγκη να μην «καταστραφεί ο πυρήνας». Παράλληλα, σύμφωνα με τον Γ. Δήμου, ο Χρ. Τσακανίκας τον προέτρεψε τι να πει στην αστυνομία «όταν ανοίξουν τα τηλέφωνα», λέγοντάς του ότι θα του βρουν δικηγόρους.\nΣτην κατάθεσή του, ο Γ. Δήμου τόνισε επιπλέον ότι ζήτησε από τον Χρ. Τσακανίκα να μην τον ανακατέψει με την υπόθεση, λέγοντας: «Και να ανοίξουν τα τηλέφωνα εγώ θα πω την αλήθεια. Πάτε καλά, θα με μπλέξετε σε μια δολοφονία;».\nΌπως πρόσθεσε, «ο Χρ. Τσακανίκας μου είπε ότι θα μου κάνουν τον βίο αβίωτο αν δεν πω αυτά που ζητούσε και ότι “θα παρακαλάς καλύτερα να μην είχες γεννηθεί”. Μου είπε να καταθέσω στις αρχές ό,τι μου έλεγε γιατί διαφορετικά θα με έβρισκαν και θα με σκότωναν».\nΑκολούθησε η κατάθεση του επίσης κατηγορούμενου για απλή συνέργεια στη δολοφονία του Παύλου Φύσσα, Ιωάννη - Βασίλειου Κομιανού. Σύμφωνα με το ΑΠΕ-ΜΠΕ, ο 49χρονος κατηγορούμενος ανέφερε ότι μέχρι σήμερα δεν ξέρει τι ακριβώς έχει συμβεί εκείνη τη νύχτα, σημειώνοντας πως ο ίδιος ήταν στο σπίτι του και έμαθε την επόμενη ημέρα για τη δολοφονία.\nΑνέφερε επιπλέον ότι εκείνο το βράδυ συνομίλησε τηλεφωνικά με συγκατηγορούμενούς του, μαθαίνοντας ότι είχε συλληφθεί ο Γ. Ρουπακιάς, χωρίς όμως να γνωρίζει τον λόγο. Παράλληλα, καταλόγισε στον Γ. Δήμου, ο οποίος είχε απολογηθεί πριν από αυτόν, ότι ψεύδεται όταν υποστηρίζει πως τον είδε στην ομάδα των μελών της Χρυσής Αυγής που συγκεντρώθηκαν και καταδίωξαν τον Παύλο Φύσσα. Μάλιστα, προανήγγειλε πως θα κινηθεί νομικά κατά του Γ. Δήμου, κατηγορώντας τον πως λέει ψέματα και παίζει κάποιον ρόλο.\nΟ 49χρονος είπε επίσης ότι ένα τηλέφωνο που του αποδίδεται στην δικογραφία, το στίγμα του οποίου καταγράφηκε στη Νεάπολη Νίκαιας, δεν του ανήκει, ενώ υποστήριξε ότι δεν γνώριζε τον Παύλο Φύσσα, ούτε και είχε πάει στην καφετέρια «Κοράλλι». Εξέφρασε, δε, την ελπίδα «ο Ρουπακιάς να μας εξηγήσει τι έγινε εκείνο το βράδυ», ενώ τόνισε ότι σήμερα δεν έχει κάποια σχέση με τη Χρυσή Αυγή.\nΔίκη Χ.Α.: Κατηγορούμενος παραδέχτηκε ότι τηλεφώνησε για την κινητοποίηση κατά του Φύσσα\nκατηγορίες, Δίκη της Χρυσής Αυγής, κατηγορούμενος, δολοφονία, Παύλος Φύσσας, Χρυσή Αυγή, δίκη


K.K.4ever: ΕΕ: Ενδογαμία - Ευθανασία.Γράφει η Λιάνα Κανέλλη στον Κυριακάτικο Ριζοσπάστη.\nΕΕ: Ενδογαμία - Ευθανασία.Γράφει η Λιάνα Κανέλλη στον Κυριακάτικο Ριζοσπάστη.\nΕπιπλέον, μπορούν και να διαβαστούν ως τροχιοδεικτικό ενός στόχου προς τον οποίο δίκην βλημάτων θα εκτοξευθούν επερχόμενες γενεές Ευρωπαίων πολιτών. Πέρα από απλουστεύσεις τύπου βορράς - νότος, πλούσιες - φτωχές χώρες, κεντροδεξιά - κεντροαριστερά πυροτεχνήματα, η ενασχόληση με το σημαντικό - ασήμαντο μάλλον θα ωφελήσει παρά θα βλάψει στο δρόμο προς τις κάλπες.\nΙστορία πρώτη: Ο ζωολογικός κήπος της Κοπεγχάγης αποφάσισε να εκτελέσει μια 18μηνη καμηλοπάρδαλη που περίσσευε από τον επιστημονικώς μελετημένο πληθυσμό του.\nΗ καμηλοπάρδαλη θα δημιουργούσε προβλήματα ενδογαμίας και ουδείς εξήγησε γιατί ο κήπος αρνήθηκε να τη δωρίσει ή πουλήσει σε άλλη «επιχείρηση» του είδους εντός Ευρώπης. Η εκτέλεση έγινε δημόσια, παρουσία κοινού και δη παιδιών με την επιστημονική αιτιολόγηση της εκπαιδευτικής διαδικασίας. Θεωρήθηκε διδακτική η εξοικείωση με την αξιοποίηση του περισσευόμενου. Το φιλοθεάμον κοινό είδε κι έμαθε πως το ζώο εκτελέστηκε, γδάρθηκε, τεμαχίστηκε και χορηγήθηκε στα λιοντάρια του ζωολογικού κήπου ως τροφή. Τίποτα δεν πήγε χαμένο. Η σφαγή κόστισε μία σφαίρα και έκοψε πολλά εισιτήρια!...\nΙστορία δεύτερη: Πριν από 5 χρόνια, στη Δανία επίσης, σε έκθεση διαδραστικότητας, το μουσείο μοντέρνας τέχνης της πόλης προσκαλούσε σχολεία να χαρούν το εξής τεχνολογικό - εικαστικό θέαμα: Στους τοίχους υπήρχαν ενυδρεία με ζωντανά ψάρια. Τα παιδιά έφταναν μπροστά στο ενυδρείο, το χάζευαν και μετά από λίγα λεπτά απόλαυσης της χαριτωμένης και σιωπηλής κίνησης των ψαριών, είχαν τη δυνατότητα να παρέμβουν στο ενυδρείο. Πατούσαν ένα κουμπί και το ενυδρείο μετατρεπόταν σε μπλέντερ. Κυριολεκτικά και θορυβωδώς. Τα παιδιά απολάμβαναν την πολτοποίηση των ψαριών... Ο σύλλογος γονέων κατέφυγε στα δικαστήρια. Απεφάνθησαν σε δεύτερο βαθμό μάλιστα ότι η «έκθεση» μπορεί και πρέπει να υπάρχει.\nΙστορία τρίτη: Η βελγική βουλή και κυρίως η κοινωνία σπαράσσεται αυτές τις μέρες από τη διχαστική πρόταση νόμου που έχει κατατεθεί και προβλέπει τη νομιμοποίηση της ευθανασίας ανηλίκων. Αυτή η ιστορία είναι εν εξελίξει στην καρδιά της Ευρώπης, την έδρα Βρυξέλλες, το σωτήριο 2014.\nΟ ιδεολογικός μεγγελισμός που διαπερνά μια δήθεν μορφωμένη μικροαστική ψευτοακαδημαϊκή ευρωπαϊκή «μεσαία τάξη» περιβάλλεται από δημοσιότητα και ατελείωτες φανφαρόνικες αντιπαραθέσεις. Ετσι, μια πεινασμένη βίαια φτωχοποιημένη μάζα Ευρωπαίων εργαζομένων που είναι ελεύθερη να σερφάρει στα διαδίκτυα και να αναζητά τρύπες να μπαλώσει τη φτώχεια της, κινούμενη ελεύθερα σε ορδές μοντέρνων δουλοπάροικων, μοιάζει να υπερασπίζεται τα δικαιώματα των pussi riots να παράγουν τέχνη στο ίδιο επίπεδο με την υπεράσπιση του ζωολογικού κήπου και του γονιού με άρρωστο παιδί να απαλλάσσονται από το περιττό...\nΑπ' την ενδογαμία ως την ευθανασία, δηλαδή από τα ζώα ως τον άνθρωπο, μηδενίζεται επιστημονικά και προσοδοφόρα η απόσταση. Ετσι ώστε, στις 9 Μαΐου τα παιδιά της Ευρώπης σε καμιά - δυο δεκαετίες να βλέπουν σε φωτομοντάζ το Ράιχσταγκ με υψωμένη στον ιστό τη σημαία του ευρώ αντί του σφυροδρέπανου και να πανηγυρίζουν διαδραστικά που κέρδισαν το δολάριο, τις ρουπίες, τα πέσος και τα γουάν. Η ταξική ενδογαμία στην Ευρώπη των αστών μόνο με φούρνους ανθρώπινου σαπουνιού αποφεύγεται...\nΠηγή : ΚΥΡΙΑΚΑΤΙΚΟΣ ΡΙΖΟΣΠΑΣΤΗΣ\nΕτικέτες Απόψεις, Ζώα, Κ.Κ.Ε, ΚΚΕ - ΡΙΖΟΣΠΑΣΤΗΣ, Λιάνα Κανέλλη